Deklaracija iz Babje Gore « CenORT\nMeđunarodni workshop za zemlje centralne i istočne evrope\nturizam u planinskim oblastima\ni konvencija o biološkoj raznovrsnosti\nSuha Beskidska, Nacionalni park Babja Gora, Poljska, 1-5. oktobar 2002. godine\nDeklaracija iz Babje Gore o održivom razvoju turizma u planinskim oblastima\nUčesnici međunarodnog workshop-a za zemlje centralne i istočne Evrope ''Turizam u planinskim oblastima i zaštita biološkog diverziteta'', održanog u Suhi Beskidskoj, Rezervat biosfere Nacionalni park ''Babja Gora'', Poljska, od 1-5. oktobra 2002. godine, iz sledećih zemalja: Hrvatske, Češke, Nemačke, Mađarske, Poljske, Srbije, Slovačke, Ukrajine, podržanog od strane UNEP-a i UNESCO-a,\nUvažavajući Rezolucije Generalne Skupštine Ujedinjenih nacija kojima se 2002. godina proglašava Međunarodnom godinom planina (A/RES/53/24) i Međunarodnom godinom ekoturizma (A/RES/53/200), čime se privlači pažnja svetske zajednice na potrebu za razvojem održivog turizma u planinskim oblastima;\nImajući na umu Deklaraciju iz Kvebeka o ekoturizmu, kao rezultat Svetskog samita o ekoturizmu održanog u Kvebek Sitiju marta 2002. godine, i plan za njeno sprovođenje, usvojen na Svetskom samitu o održivom razvoju održanom u Johanesburgu septembra 2002. godine;\nImajući u vidu Smernice za aktivnosti koje se odnose na održivi razvoj turizma u osetljivim kopnenim, morskim i priobalnim i planinskim ekosistemima, pripremljene na Workshop-u o biološkom diverzitetu i turizmu, održanom u Santo Domingu juna 2001. godine, pod okriljem Konvencije o biološkom diverzitetu;\nPozdravljajući razvoj okvirne Konvencije o zaštiti i održivom upravljanju u oblasti Karpata, koja proširuje održivi razvoj planina i njihovu zaštitu unapređujući održivi turizam na regionalnoj osnovi i donoseći korist lokalnoj zajednici;\nPriznajući da planine imaju jedinstvenu vrednost i posebne karakteristike koje obuhvataju snažno promenljivu dinamiku Zemlje, planinska staništa i klimu, zapise o istoriji Zemlje, područja rečnih razvođa bitna za regione koji se nalaze nizvodno, visoku edemičnost biljnog i životinjskog sveta, područja pod planinskim biljnim vrstama, fantastične pejzaže, vrednost baštine, koja uključuje inspirativno, duhovno i sakralno, i izolovane planinske zajednice, kako je navedeno u Agendi 21, poglavlje 13;\nUzimajući u obzir rastući interes ljudi za putovanja u oblasti prirode u planinskim regionima, koji su druga po veličini turistička destinacija u celom svetu;\nTvrdeći da je dobro upravljanje od strane organa vlasti u okviru svake zemlje i na međunarodnom nivou suštinsko za održivi razvoj turizma. Osnove za održivi razvoj turizma u okviru jedne zemlje jesu dobre environmentalne, socijalne i ekonomske politike, demokratske institucije koje odgovaraju potrebama ljudi, vladavina zakona, antikorupcijske mere, ravnopravnost polova i obezbeđivanje okruženja za investicije;\nSvesni činjenice da napori da se zaštite i održavaju planinski prirodni resursi i da se njima upravlja na održiv način ne mogu biti sprovedeni pojedinačnim naporima zemalja i da se zahteva regionalna saradnja;\nNaglašavajući da su izgradnja sposobnosti i institucionalno jačanje, kao i posebne aktivnosti u oblasti obrazovanja, učešća javnosti i podizanja svesnosti o životnoj sredini, suštinski zahtevi za održivi razvoj turizma;\nUzimajući u obzir Deklaraciju o turizmu i biodiverzitetu usvojenu u Berlinu 1997. godine i formulacije sledećih deklaracija o održivom razvoju planina: Deklaracije o životnoj sredini i održivom razvoju u Karpatima i Dunavskoj regiji iz 2001. godine, Deklaracije iz Tokija o Međunarodnoj godini planina 2002, Kinabalu deklaracije o održivom razvoju planina iz 2002. godine;\nSložili smo se da sledeće preporuke budu srž strategije koja se sastoji iz dva dela: ''Preporuke za primenu održivog turizma u zemljama Centralne i istočne Evrope'' i ''Preporuke za korišćenje “Nacrta smernica Konvencije o biološkom diverzitetu za aktivnosti u vezi sa održivim razvojem turizma u osetljivim kopnenim, morskim i priobalnim ekosistemima i staništima od najvećeg značaja za biološki diverzitet u zaštićenim oblastima, uključujući osetljive obalne i planinske ekosisteme”, kako bismo se suočili sa izazovima koji stoje pred planinskim ekosistemima i planinskim zajednicama u centralnoj i istočnoj Evropi.\nPreporuke za primenu održivog turizma\nu zemljama centralne i istočne Evrope (CEE)\nSprovođenje održivog turizma treba da se zasniva na dugoročnim strategijama.\nPostoji potreba za izgradnjom sposobnosti svih učesnika, posebno organa vlasti, na svim horizontalnim i vertikalnim nivoima.\nLokalni ogledni projekti treba da dobiju podršku na odgovarajućem lokalnom, nacionalnom i/ili međunarodnom nivou.\nŠto se tiče distribucije informacija, treba da postoji razmena informacija na svim horizontalnim i vertikalnim nivoima.\nDa bi se dostigao održivi turizam, bitno je razviti i koristiti pokazatelje, uspostaviti sisteme nadgledanja i unaprediti istraživanje o kapacitetu izdržljivosti.\nNaučnici/stručnjaci treba da pruže tehničku podršku za lokalno istraživanje i nadgledanje, a takođe treba podržati i unapređivati studije izvodljivosti.\nEksterni troškovi turističkih aktivnosti treba da budu internalizovani kroz turističke cene na lokalnom nivou, što se zasniva na regionalnim sporazumima o saradnji.\nTreba da budu podstaknute, između ostalog, efikasne sinergije između Konvencije o biološkom diverzitetu i drugih multilateralnih sporazuma o životnoj sredini, kroz razvoj zajedničkih planova i programa, imajući u vidu njihova odgovarajuća ovlašćenja, a u vezi sa zajedničkim odgovornostima i interesima.\nU programe i politike treba uključiti Konvenciju o biološkom diverzitetu i njene odredbe, uključujući aktivne nastavke njenih radnih programa i odluka učinjene kroz nacionalne akcione programe, posebno u ekonomskom sektoru svake od zemalja, uključujući inicijative koje unapređuju održivu upotrebu biološkog diverziteta i njihovu integraciju u odgovarajuće međusektorske strategije, programe i politike treba da bude ojačana.\nTreba ojačati zaštitu i održivo korišćenje biodiverziteta, promociju i podršku inicijativama koje se odnose na ključne oblasti i na druge oblasti bitne za očuvanje biodiverziteta i promovisanje razvoja nacionalnih i regionalnih ekoloških mreža i koridora.\nTurističke i razvojne aktivnosti treba da poštuju ekološke karakteristike i kapacitet lokalne životne sredine u kojoj se odvijaju i treba da budu zabranjene i sprečene u ekološki osetljivim oblastima.\nPotrebna je snažna podrška da se u ponudu koja se pruža turistima uključe lokalna roba i usluge.\nPrihodi ostvareni funkcionisanjem finansijskih mehanizama (npr. prihodi od ulaznica) treba da budu ponovo uloženi u razvoj održivog turizma na istom lokalnom nivou.\nLokalni i nacionalni nivo:\nZa uključivanje svih učesnika (posebno preduzeća, nevladinih organizacija i javnog sektora) bitno je (a) ustanoviti partnerstva, na primer putem okruglih stolova, sporazuma, upravnih/koordinativnih odbora, uz posebno obraćanje pažnje na prekograničnu saradnju i (b) integrisati lokalno znanje, baštinu i vrednosti u sve razvojne inicijative.\nZa podizanje javne svesnosti na nacionalnom i lokalnom nivou neophodno je sprovoditi kampanje za podizanje svesnosti i uspostaviti informativne centre.\nNa nacionalnom i lokalnom nivou treba povećati edukaciju, posebno o ekoturizmu i zaštiti biodiverziteta.\nNacionalne smernice (principi, standardi, itd) i finansijska podrška treba da budu raspoloživi kako bi se razvila i održavala ekološki zdrava infrastruktura (npr. staze, upravljanje otpadom, tretman otpadnih voda, izgradnja kuća itd.).\nTreba obezbediti društveno-ekonomske inicijative da bi se podržale investicije i aktivnosti u oblasti održivog turizma.\nTreba razraditi nacionalne i lokalne etičke kodekse (zasnovane na Opštem etičkom kodeksu u turizmu).\nPrincipe održivosti treba uključiti u planiranje i uobličavanje saobraćajnih sistema i ohrabriti organizatore putovanja i same putnike da izaberu manje zagađujuće oblike prevoza.\nTreba unaprediti saradnju između inicijativnih organizatora putovanja, receptivnih organizatora putovanja, drugih pružalaca usluga i nevladinih organizacija u destinaciji da bi se bolje obrazovali turisti i da bi se uticalo na njihovo ponašanje u destinaciji.\nU cilju podrške dobrim iskustvima održivog turizma na lokalnom nivou treba razvijati sisteme certifikacije, davanje oznaka i takmičenja.\nTreba razviti i jačati pravni okvir u cilju efikasnog upravljanja održivim turizmom i obezbeđivanje održavanja biodiverziteta.\nBaza podataka o finansijskim resursima za održivi turizam treba da postoji na nacionalnom nivou i treba da bude dostupna javnosti.\nOrgani vlade treba da uspostave posebne sisteme finansiranja kako bi se podržao održivi turizam.\nU okviru međunarodnih regulativa treba da se uspostave načini i sredstva da bi se podržala lokalna proizvodnja roba i usluga, kao što su poljoprivredni proizvodi, kako bi se očuvali tradicionalni načini upotrebe zemljišta i unapredilo ekonomsko stanje lokalnih zajednica.\nSmernice CBD-a u vezi sa turizmom treba da budu opšte prihvaćene na međunarodnom nivou.\nNa međunarodnom nivou treba da se odvija lobiranje za posebne fondove koji treba da bude korišćeni za primenu koncepta održivog turizma.\nza upotrebu Smernica CBD-a (Konvencije o biološkom diverzitetu) u vezi sa turizmom u zemljama Centralne i istočne Evrope (CEE)\nBitno je shvatiti da kvalitet života na Zemlji zavisi od biološke kao i od društvene i kulturne raznovrsnosti. Zbog toga, vizije i glavni pravci ljudskih aktivnosti kao i mere vrednosti treba da poštuju činjenicu da ne postoje šanse za opstanak bez biodiverziteta.\nNepovoljna ekonomska situacija u nekim planinskim zemljama CEE (npr. visoka stopa nezaposlenosti, siromaštvo) usmerava ka donošenju odluka u pravcu neodrživog razvoja turizma, koji više obećava u smislu bržeg sticanja finansijskih koristi.\nNedostaje razumevanje i znanje o pojmu održivosti i zbog toga javna svesnost o potrebi za održivim razvojem nije razvijena u odgovarajućoj meri.\nKorupcija i nizak nivo pravne prinude spadaju među glavne prepreke efikasnom sprovođenju održivog razvoja u zemljama CEE.\nUprkos nekim preprekama, Smernice se smatraju primenljivim instrumentom za razvoj održivog turizma u zemljama CEE i one su primenljive u svakodnevnom radu turističkog menadžmenta.\nStav o Smernicama CBD u vezi sa turizmom:\nNaslov Smernica CBD-a treba da bude kraći i razumljiviji.\nTreba uvesti pilot projekte kako bi se stekla praktična znanja kao i povratne informacije o korišćenju Smernica CBD-a.\nTumačenje Smernica CBD-a na nacionalnom nivou treba da bude jedan od prvih koraka za njihovo sprovođenje, i to tako da budu zastupljene nacionalne, regionalne i lokalne specifičnosti.\nTreba obezbediti glosarijum i definicije termina korišćenih u opštim Smernicama.\nCivilno društvo treba da bude motivisano da postane aktivnije u podsticanju efikasnog kreiranja politike u pravcu održivog razvoja turizma.\nTreba da bude obezbeđena veća uključenost žena u organe koji donose odluke.\nSvaka zemlja treba da razvije nacionalnu strategiju i akcioni plan za turizam, koji treba da obuhvate upravljački okvir i vremenski okvir za primenu Smernica.\nPolitike treba da budu prilagođavane uzimajući u obzir rezultate procene uticaja, uključujući procenu potencijalnih rizika.\nJavna svesnost, obrazovanje i komunikacija:\nStrukture komunikacije javnosti i organa koji donose odluke treba da budu poboljšane.\nTreba ojačati lobi za primenu Smernica CBD-a.\nTreba povećati svesnost o Smernicama CBD-a u sektoru turizma i među drugim učesnicima.\nTreba podržati razmenu informacija između zemalja CEE.\nZaposleni u organima administracije treba da budu obrazovani za zaštitu prirode i održivi turizam, sa posebnim naglaskom na Smernicama, kako bi se ubrzao proces razumevanja.\nTreba unaprediti (na raznim nivoima) svesnost o dostupnosti rezultata Procene uticaja na životnu sredinu (Environmental Impact Assessment – EIA) i njihov pravno obavezujući status.\nMeđunarodne organizacije, posebno finansijske organizacije, treba da budu informisane o konceptu Smernica CBD-a, na primer od strane COP-a (Konferencije potpisnika Konvencije o biološkom diverzitetu).\nMeđunarodne organizacije treba da pruže tehničku i finansijsku pomoć za primenu Smernica CBD-a.\nMeđunarodne organizacije treba da obrate posebnu pažnju na Smernice CBD-a prilikom pripreme, odobravanja i finansiranja razvojnih projekata u turizmu.\nPreporučujemo da narodi i vlade zemalja centralne i istočne Evrope, putem lokalne, nacionalne i međunarodne koordinacije i saradnje, razmotre načine i sredstva da se sprovedu aktivnosti sadržane u ovoj Deklaraciji, kako bi se dostigao održivi razvoj turizma na planinama i povećalo blagostanje planinskih zajednica.


Podržani projekti devet nikšićkih NVO | MINA\nNaslovnica MINA Business Podržani projekti devet nikšićkih NVO\nPodržani projekti devet nikšićkih NVO\nNikšić, (MINA-BUSINESS) – Opština Nikšić podržala je devet projekta nevladinih organizacija (NVO) iz tog grada, od 29 podnesenih, koji će biti finansirani u ovoj godini.\nPredsjednik Opštine Nikšić, Marko Kovačević, potpisao je ugovore sa predstavnicima tih NVO kojima su dodijeljena sredstva po javnom konkursu za finansiranje projekata.\nIz Opštine je saopšteno da su ugovori potpisani sa Društvom mladih ekologa Nikšić za projekat Unapređenje lokalnih kapaciteta za potrebe poljoprivrednih proizvođača i Mrežom za ruralni razvoj Crne Gore za Osmi Novogodišnji sajam lokalnih proizvoda.\nUgovor je potpisan i sa Alfa centrom za projekat Acta, non verba, sa NVO Nikšićki potomci bratstva Čvorovića-Zagrad Nikšić za Ekonomsko osnaživanje žena sa seoskog područja kroz izradu suvenira- novog turističkog proizvoda, kao i sa NVO Snaga mladih – Akademija preduzetništva – Mladi za mlade.\nKako je navedeno, Opština se ugovorom obavezala i za finansijsku pomoć NVO Romsko srce za projekat Podrška boljem socijalnom statusu djece i mladih RE zajednice u Nikšiću, kao i za NVO Putevima predaka – Upoznaj ukuse okoline Nikšića.\nKovačević je potpisao ugovor i sa nevladinim udruženjem (NVU) Inicijativa za društveni razvoj „PEC“- Podsticaj održivog bavljenja poljoprivredom mladih ljudi, kao i sa NVO Biznis centar – Pokreni biznis.\nKako je navedeno, Kovačević je podržanim NVO čestitao i poželio uspješnu realizaciju projekata.\nPodgorica, (MINA-BUSINESS) - Sindikalna organizacija Plantaža organizovaće sjutra štrajk upozorenja, jer, kako navode, nijesu...


Sport Archives - Страница 462 од 467 - Studio B\nĐoković: Optimističan sam, oporavak ide dobro\nNove pobede Partizana i RT Vojvodine\nFudbalske ekipe sajta Partizana i RT Vojvodine zabeležile su nove pobede u devetom kolu "Planetwin365 Zlatne lige" - grupa mediji.\nDisciplinska prijava protiv Tomića zbog vređanja sudija\nPartizan lako i ubedljivo pobedio Cedevitu u svom starom domu\nKošarkaši Partizana zabeležili su 12. pobedu u Jadranskoj ligi, pošto su večeras u Beogradu lako pobedili Cedevitu sa 82:61 (29:24, 19:10, 16:12, 18:15).\nKošarkaši Crvene zvezde pobedili su večeras u Zagrebu Cibonu sa 94:83 (24:17, 26:29, 25:22, 19:15) u 25. kolu ABA lige.\nJuniori KK Crvena zvezda plasirali se na završni turnir Evrolige\nJuniori košarkaškog kluba Crvena zvezda, plasirali su se na završni turnir Evrolige u Berlinu. Crveno-beli su sinoć u Železniku, u finalnoj utakmici kvalifikacionog turnira, savladali ekipu Sparsa iz Sarajeva sa 92:88.\nKošarkaši C. zvezde protiv Cibone, Partizan protiv Cedevite\nBeogradsko- zagrebački sportski rivalitet, samo još u klupskoj košarci, opstaje na nivou od pre tridesetak godina , a večeras je dvostruka prilika za navijače četiri kluba u ABA ligi, da taj nivo održe.\nBeograd domaćin međunarodnog dvoranskog atletskog mitinga\nU novoizgrađenoj atletskoj dvorani na Banjici počeo "Serbian open", istorijski trenutak za naše atletičare i našu zemlju, rekao predsednik Tomislav Nikolić na otvaranju. "Atletika,kraljica sportova konačno je dobila svoj dom", rekao gradonačelnik.


Parlament sledeće nedelje počinje sa radom na zakonima za realizaciju izmena Ustava Rusije - Sputnjik Srbija\n16:16 21 Oktobar 2020\nParlament sledeće nedelje počinje sa radom na zakonima za realizaciju izmena Ustava Rusije\n10:19 02.07.2020 Preuzmite kraći link\nParlament će sledeće nedelje početi sa radom na zakonima za implementaciju izmena u Ustav Rusije, izjavio je predsedavajući Odbora Saveta federacije za ustavno zakonodavstvo, senator Andrej Klišas.\nSenator je istakao da će izmene u Ustavu Rusije stupiti na snagu nakon što Centralna izborna komisija (CIK) objavi zvanične rezultate glasanja.\n„Nakon objavljivanja zvaničnih rezultata CIK, amandmani stupaju na snagu“, rekao je Klišas.\nOn je precizirao da će za uključivanje amandmana u tekst Ustava biti potrebno da predsednik izda ukaz.\nIstakao je i da su Rusi pružili ubedljivu podršku izmenama Osnovnog zakona.\n„(Ovo je) ubedljiva pobeda pristalica snažne socijalne suverene države. Glasanje (je proteklo) bez ozbiljnih kršenja (procesa glasanja)“, rekao je senator.\nPodsetimo, za izmene u Ustavu Rusije glasalo je 77,92 odsto državljana Rusije, dok je protiv bilo 21, 27 odsto građana, pokazuju podaci Centralne izborne komisije Rusije nakon obrade 100 odsto glasačkog materijala. Ukupna izlaznost na glasanje o izmenama u Ustavu Rusije je, prema preliminarnim podacima, 65 odsto ukupnog glasačkog tela, saopštila je predsednica Centralne izborne komisije Ela Pamfilova.\nIzjašnjavanje o izmenama Ustava: Glasao i Putin /video/\nIzmene Ustava Rusije\nRusija, izmene ustava, Ustav, Andrej Klišas\n16:12 Ruski aforističar opominje: Bez poznanstva ne možeš ništa, čak ni da se rodiš\n16:08 Crnogorsko ministarstvo odbrane: Vojska nije odustala od vežbe na Sinjajevini


Spektakl u Mejdanu: U subotu utakmica BiH – Rusija, podržite naše košarkaše! – SKPC MEJDAN\nUtakmica BiH – Rusija, u okviru kvalifikacija za Evropsko prvenstvo u košarci 2017. godine, odigrat će se u Tuzli u velikoj dvorani Mejdana, a upravo ovaj sportski događaj proglašen je za jedan od najvećih u ovoj godini.\n– Do sada u Tuzli, nije gostovala reprezentativnija selekcija od Rusije. Želimo da se stvori pravi košarkaški ambijent, pa da se Rusi upitaju šta ih je snašlo, a da naši momci upišu vrijednu pobjedu – naglasio je nedavno Mirsad Đonlagić.\nUtakmica između BiH i Rusije će biti odigrana u subotu 10. septembra 2016. godine sa početkom u 20:15 sati. U prva dva kola košarkaški Zmajevi zabilježili su polovičan uspjeh, poraz od Rusije i pobjedu protiv Švedske u Skenderiji. Posljednji susret igra u gostima protiv Švedske (14. septembra).\nUlaznice za utakmicu BiH – Rusija, su u prodaji a mogu se nabaviti u CD SHOP MIDO u centru Tuzle po jedinstvenoj cijeni od 15 KM.


Foto: Esparta Palma / Wikipedia\nFoto: Shanomag / Wikipedia\nFoto: lawnmowerworld.co.uk / Promo\nFoto: David Brooks / Flickr\nFoto: Mark Fahey / Wikipedia\nFoto: Nevit Dilmen / Wikipedia\nFoto: Ajay Tallam / Wikipedia\nNa jugu Meksika nalazi se ostrvo koje nikada nije pretendovalo da postane turistička atrakcija, ali to se ipak desilo nakon smrti njegovog čuvara Hulijana Santane Barere. Ovo mesto je danas poznato kao “Ostrvo lutaka”, ono ima svoje stanovnike – lutke odsečenih udova, odrubljenih glava, praznih očnih duplji. Neki posetioci tvrde da ih one gledaju, da se pomeraju, pa čak i da šapuću. Priča iza ove neobične pojave, vezana je za čuvara ostrva koji je lutke donosio na ostrvo za dušu umrle devojčice, koju nije uspeo da spasi od davljenja.\nPre samo tridesetak godina, pominjanje Černobilja ledilo je krv u žilama. Danas je ova oblast fascinantna turistička atrakcija, u kojoj živi par stotina staraca. Ostatak oblasti je “grad duhova” u kom ne živi niko, čak ni životinje. Grad Pripjat ograđen je bodljikavom žicom, radijacija je još uvek prisutna, a signala za monilne telefone nema. Turisti plaćaju i do 100 evrai kako bi otišli do stare elektrane i lično videli šta se tačno desilo. Nadležni kažu da je interesovanje veliko i da ljudi žele da nauče kako da prežive u slučaju katastrofa poput ove.\nBritanski muzej kosilica u Velikoj Britaniji\nZa neke od nas, košenje travnjaka nije samo posao, to je sastavni deo života. Ovaj muzej u Mersajdu sadrži kolekciju od 200 jedinstvenih kosilica za travu, koje mogu da zadovolje svačiji ukus. Ako ste ljubitelj ovakvih stvari, na ovom mestu možete pogledati prvu solarnu kosilicu, starinsku mašinu, kosilice za bogate i slavne, pa čak i kosilice koje su pripadale princu Čarlsu. Ipak, za slučaj da samo želite da prevaziđete svoj strah od buba, ovde možete pronaći gomilu živih eksponata.\nAleja žvaka, Kalifornija, SAD\nTradicija lepljenja sažvakanih žvaka na zid dug 21 metar, seže još iz 1970. godine. Hiljade ljudi i dan danas posećuje ulicu u San Luisu Obispu, bez obzira što vlasti nisu pristalice ove pojave. Nadležni su dugo želeli da uklone otpatke sa zida, međutim, on je sve veći magnet za turiste, kako vreme prolazi. Posetioci se uvek trude da sa sobom nose šarene žvake, kameru i da nakon tradicionalnog rituala dobro operu ruke.\nMeđunarodna izložba prijateljstva, Pjongjang, Severna Koreja\nNajveće svetske tajne uvek su vezane za vladajuće porodice. Interesantno je da međunarodna izložba prijateljstva ima više od 90.000 poklona poklonjenih velikom vođi Kim II-Sungu.\nTu se nalaze i tabakera maršala Tita, šahovska ploča pukovnika Gadafija i mnoge druge vrednosti iz čitavog sveta.\nNik Boner, koji organizuje ovaj događaj i putovanja kaže: “Svet nije uvek crno-beo, to nije čitava slika sveta.”.\nČini se, da u poslednje vreme Kapadokija nije poznata samo po istorijskoj prošlosti, keramičkim proizvodima i manastirima i čitavim selima sakrivenim u stenama već i po neobičnom muzeju koji se nalazi upravo u Avanosu – Muzeju kose.\nMuzej je smešten ispod poznate radnje keramike „Eglipa“ Čeze Gelipa. Ovo neverovatno utvrdjenje raspolaže primercima kose 16.000 žena.\nZidovi, plafon i svaki drugi milimetar slobodne površine, osim poda, prekriven je loknama, pramenovima i kikama žena koje su posetile to mesto. Uz kosu su i listići papira sa imenima i adresama nekih od njih.\nMeđunarodni muzej toaleta Sulab\nSmešten je u Nju Delhiju i poseduje jedinstvenu zbirku toaleta iz svih perioda, unazad oko 27.000 godina. Ako ste fascinirani ispiranjem, možete naučiti svaki detalj tehnoloških unapređenja do današnjeg dana. Muzej takođe poseduje retku kolekciju pesama koje se odnose na toalete. Cilj muzeja je proširenje razvoja toaleta i promovisanje njegove upotrebe u zemljama u kojima su toaleti dostupni samo za oko dve trećine stanovništva.\nKuća kostiju u Austriji\nPrelepi austrijski grad Halštat izgleda kao anđeosko mesto, a zapravo je turistička atrakcija slična horor filmu. U centru pažnje je katolička crkva koja ima zbirku od oko 600 lobanja, koje su oslikane cvetnim ukrasima. Nedostatak prostora na groblju, uzrok je nastanka ove neobične kolekcije. Danas turisti svakodnevno posećuju ovo mesto.\nAko putujete u ove zemlje, treba da znate da u njima najviše mrze - TURISTE


Poljska pozvala agresora na obeležavanje početka Drugog svetskog rata, ali ne i oslobodioca - Sputnjik Srbija\nPoljska pozvala agresora na obeležavanje početka Drugog svetskog rata, ali ne i oslobodioca\n10:50 23.07.2019 Preuzmite kraći link\nPoljska je pozvala Nemačku na održavanje 80. godišnjice od početka Drugog svetskog rata, ali nije pozvala Rusiju, saznajemo iz saopštenja pres-službe predsednika republike Poljske.\nU Poljskoj se svake godine 1. septembra održavaju manifestacije povodom dana sećanja na napad nacističke Nemačke i na početak Drugog svetskog rata.\nMesto događaja je rt Vesterplate u Gdanjsku, a početak u 04 časa i 48 minuta. Upravo tada su nacisti počeli prvo bombardovanje poljske teritorije.\nOve godine u Varšavi su odlučili da obeleže datum kada je započeo Drugi svetski rat u krugu sadašnjih saveznika.\n„Poljska će obeležiti te dramatične događaje zajedno sa zemljama, sa kojima danas tesno sarađujemo u interesu mira u celom svetu, zasnovanog na principima poštovanja međunarodnog prava“, saopštila je pres-služba poljskog predsednika.\nTakođe su pojasnili da su na događaj pozvane zemlje-članice NATO, EU i Istočnog partnerstva, uključujući i Belorusiju, kao člana ove inicijative.\nČinjenica da je Nemačka napala Poljsku 1. septembra 1939. godine Poljskoj, očigledno, ne smeta — zato što su sada obe zemlje članice NATO i EU.\nPotpredsednik Vlade Poljske Jacek Sasin ranije je saopštio da je na manifestacije u znak sećanja na početak Drugog svetskog rata pozvana Angela Merkel.\n„Ne želim unapred da potvrđujem, ali mi smo optimistični“, rekao je on, odgovarajući na pitanje da li je kancelarka pristala da dođe.\nU Varšavi posebne nade polažu u posetu predsednika SAD Donalda Trampa. Predsednik Poljske Andžej Duda je, za vreme nedavne posete Sjedinjenim Američkim Državama, još jednom lično pozvao Trampa na događaj.\nBela kuća još nije dala zvaničan odgovor, ali u Poljskoj je već objavljeno da će Tramp doputovati 31. avgusta i da će ostati do 1. septembra.\nU nadi da će se to desiti, poljski mediji pišu da se rukovodstvo Poljske sprema da prenese događaj iz Gdanjska u Varšavu.\nRusija nije pozvana\nPoljski zvaničnici su objasnili da Rusija nije pozvana na obeležavanje 80. godišnjice izbijanja Drugog svetskog rata, koji je počeo zbog kršenja međunarodnog prava 1939. godine.\nRat je počeo 1. septembra 1939. godine napadom Nemačke na Poljsku. Nakon toga, jedan deo teritorije Poljske pripao je Nemačkoj, a drugi deo Sovjetskom savezu.\nPortparol predsednika Rusije Dmitrij Peskov ranije je istakao da se nijedan memorijalni događaj, posvećen godišnjici Drugog svetskog rata, u bilo kojoj zemlji na svetu — ne može smatrati punopravnim bez učešća Rusije.\nSa druge strane, potpredsednik Vlade Poljske Sasin je izjavio da Rusija nije na listi gostiju — zbog oružanog sukoba na jugoistoku Ukrajine.\nRusija, Nemačka, Poljska


Izgradnja Južnog toka u Srbiji u oktobru\nBUDIMPEŠTA - Puna izgrađa Južnog toka u Srbiji počeće u oktobru, najavio je danas zamenik direktora za projekte u Gaspromu Aleksandar Siromjatin.\nOn je istakao će se radovi na Južnom toku u Srbiji odvijati bez obzira na situaciju u Bugarskoj, u kojoj su radovi na Južnom toku trenutno suspendovani dok se projekat ne usaglasi sa pravilia EU. Siromjatin je na konferenciji o mogućnosti korišćenja prirodnog gasa u Dunavskom regionu u Budimpesti, najavio da će do kraja septembra u Srbiji biti završena i Izdata građevinska dozvola za trasu tog gasovoda kroz našu zemlju.\nRusija ne planira prekid ili smanjenje isporuke gasa centralnoj i zapadnoj Evropi, kao meru kontrasankcija Evropskoj uniji, izjavio je danas zamenik ministra energetike Rusije Anatolij Janovski. "Koliko znam, ne analiziramo takve kontrasankcije koje nikome ne bi odgovarale", rekao je Janovski novinarima, na konferenciji o upotrebi prirodnog gasa u Dunavskom regionu , koja se održava u Budimpešti.\nSankcije koje je EU uvela Rusiji vise štete EU nego ekonomiji Rusije, dodao je Janovski. Odgovarajući na novinarska pitanja o Južnom toku, Janveski je rekao da je Rusija spremna za dijalog sa EU, kako bi našli rešenje za nastavak realizacije tog projekta.\nDatum: 16.09.2014 Izvor: Tanjug


Brisel - Policija je upotrebila suzavac i vodene topove da rastera demonstrante koji su se okupili oko sedišta Evropske unije u Briselu da protestuju zbog usvajanja UN Pakta o migracijama. Oko 5.000 ljudi okupilo se na protestnom skupu koji su lokalne vlasti prvobitno zabranile zbog straha od nasilja. Visoki belgijski sud poništio je zabranu navodeći pravo na mirne proteste. Policija u Briselu saopštila je da su neki od demonstranata postali nasilni kada je od njih zatraženo da se raziđu. Belgijska vlada morala je da bude rekonstruisana prošle nedelje zato što se najveća koaliciona partija usprotivila odluci premijera Šarla Mišela da potpiše Pakt o migracijama, neobavezujućeg UN dogovora čiji cilj je da obezbedi organizovanu međunarodnu migraciju. Skup je organizovala grupa


Danas isplata po 500 KM porodiljama - Novosti Plus\n6 Decembra, 2021 7 Decembra, 2021 Novosti Plus\t0 Comments\nImamo novac i danas do 16 časova biće isplaćene jednokratne novčane pomoći od 500 KM svim porodiljama na području grada, kazao je Draško Stanivuković, gradonačelnik Banjaluke. On je istakao da je htio da ova pomoć porodiljama bude dvokratna, dugoročna i razvojna strategija.\nMi smo htjeli da to bude drugačije i da porodilje dobiju više novca, ali većina je tako tražila i to će biti tako isplaćeno”, naveo je Stanivuković, prenose Nezavisne.\nPrema njegovim riječima, trenutno na računu grada ima 43 miliona KM koje ne mogu biti utrošene.\n– Pozivam većinu da dođe ka svijesti i da nastavimo da radimo u korist građana”, kazao je Stanivuković.\n← Mokra Gora zaslužila nagradu\nVlada sa 5.000 km podržala akciju “Za male Bjelajce” →


Uručeno 126 ugovora | M novine Sremski informativni portal\nM novine Sremski informativni portal > Poljoprivreda > Uručeno 126 ugovora\nOpština Inđija izdvojila je 25 miliona dinara po opštinskom konkursu za poljoprivredu za subvencije za izgradnju plastenika, ograde, nabavku pčelarske opreme, priključne mehanizacije i kupovinu kvalitetnih grla stoke. U nedelji za nama, svečano je uručeno 126 ugovora, od toga 124 poljoprivrednim gazdinstvima i dva zemljoradničkim zadrugama.\nKako je istakao predsednik Opštine Inđija Vladimir Gak, opštinski budžet za poljoprivredu spada u jedan od najvećih u AP Vojvodini i iznosi 34 miliona dinara.\n– Odgovornim i napornim radom lokalnog rukovodstva došli smo u situaciju da se poljoprivredni budžet svake godine korenito povećava, kao i budžeti za studentske stipendije, sportske kolektive, udruženja i ostalo. Jednu od najpopularnijih mera za poljoprivrednike predstavlja subvencija za kupovinu mehanizacije, gde su izdvojena značajno veća sredstva. Inače, ova mera do pre dve godine nije ni bila predviđena budžetom – rekao je Gak.\nPredsednik Opštine Inđija je podsetio da je zahvaljujući subvencijama, utrostručen broj pčelinjih košnica za poslednje tri godine. On je ujedno najavio da će Opština Inđija konkurisati na međunarodnom konkursu za dobijanje sredstava za izgradnju mreže za navodnjavanje 1.500 hektara obradive površine.\n– U prvoj fazi će biti obuhvaćeni atari Novih Karlovaca, Novog i Starog Slankamena što će predstavljati ogroman doprinos razvoju poljoprivredne proizvodnje na teritoriji opštine Inđija – izjavio je Gak i dodao da nijedno opštinsko rukovodstvo do sada nije uspelo da realizuje ovaj projekat kao i da će ta lokalna samouprava morati da izdvoji oko 40 miliona dinara za izradu projektne dokumentacije.\n– Sredstva koja možemo dobiti putem konkursa su između 300 i 400 miliona evra, a rok za podnošenje dokumentacije je do kraja tekuće godine. Projekat će se finansirati iz fondova Evropske unije i Ujedinjenih Arapskih Emirata – objasnio je Gak.\nGak na kraju ističe da će mreža za navodnjavanje doprineti unapređenju poljoprivredne proizvodnje, ali i konkurentnosti na domaćem i međunarodnom tržištu.


Joksimović: Do 2020. milijardu evra od EU za reforme - European Western Balkans\nBEOGRAD – Ministarka za evropske integracija Jadranka Joksimović izjavila je danas da Srbija od 2016. godine do 2020. godine može da očekuje milijardu evra bespovratne pomoći od EU u reformskom procesu.\nJoksimović je na skupu “Podrška lokalnim samoupravama u Srbiji na putu ka EU” istakla da nisu uvek samo visoke političke teme važne za evropske integracije već konkretni programi, doprinos razvoju, podrška inovacijama i priprema za bolju budućnost Srbije u EU.\n“Evropska unija je i dalje uprkos problemima najbolje mesto za život”, rekla je ministarka.\nIstakla je da Srbija status kandidata koristi na dobar način, navodeći da je to dobra faza koju treba iskoristiti za poboljšanje standarda, unutrašnji razvoj i modernizaciju države.\n“Važno je da koristimo sve prednosti statusa kandidata da bismo pripremljeni postali članica”, rekla je ona, ističući da je od samog članstva važnije da taj period do konačnog cilja iskoristimo na najbolji način.\nJoksimović je navela da su neke države članice postale deo evropske porodice, a da nisu bile potpuno pripremljene, pa tako nisu mogle ni da osete sve benefite članstva i dodala da lokalne samouprave mogu da pomognu u reformama koje su pred nama.\nJoksimović kaže da se nada da će do kraja godine Srbija otvoriti još nekoliko poglavlja.\nNavodeći da je Srbija spremna da otvori ta poglavlja, Joksimović je precizirala da je reč o poglavlju 6 (pravo privrednih društava), poglavlje 33 (budžetske i finansijske odredbe), poglavlje 30 (ekonomski odnosi sa inostranstvom).\n“Ekonomija, promena zakonodavnog okvira, poslovanje, investitori i vladavina prava – to su teme kojima se bavimo”, rekla je Joksimović novinarima u Beogradu.\nJadranka JoksimovićMinistarka za evropske integracijepoglavlje 30Poglavlje 33poglavlje 6


Turska službeno zatražila od SAD-a hapšenje Gulena – Fokus.ba\nTurska službeno zatražila od SAD-a hapšenje Gulena\nTurska je uputila službeni zahtjev Sjedinjenim Američkim Državama za hapšenje turskog vjerskog vođe Fethullaha Gulena zbog optužbi za organiziranje neuspjelog vojnog puča 15. jula, javlja turska NTV, prenosi Reuters.\nTurska okrivljuje pripadnike Gullenovog vjerskog pokreta za pokušaj puča od prije dva mjeseca, u kojem su pobunjeni vojnici, koristeći se otetim tenkovima i borbenim avionima, pokušali preuzeti vlast bombardiranjem parlamenta i zauzimanjem mostova.\nTurski predsjednik Tayyip Erdogan razgovarao je o ovom problemu s američkim predsjednikom Barrackom Obamom na Samitu G20 u Kini ranije ovog mjeseca. Visoki zvaničnik u administraciji SAD-a tada je rekao da je Obama objasnio Erdoganu da će odluka biti pravna, a ne politička.\nNTV prenosi da je ministarstvo pravde zatražilo Gulenovo hapšenje zbog “naređivanja i vođenja pokušaja puča”.\nGulen, koji živi u Pennsylvaniji u SAD-u od 1999. godine, negirao je učešće u pokušaju puča.\nNakon vjesti da SAD rade na izručenju Gulena, Erdogan obznanio veliki “šoping”\nIncident na Gulenovom imanju u Americi\nUprkos Erdoganu, “gulenovci” za BiH nisu teroristi


Putin: Srbija će biti obezbeđena gasom - 04.12.2019, Sputnik Srbija\nPredsednik Rusije Vladimir Putin izjavio je danas da će Srbija biti obezbeđena gasom. 04.12.2019, Sputnik Srbija\nrusija, svet, vesti, srbija, vladimir putin\n14:57 04.12.2019 (Osveženo: 16:23 23.07.2021)\n© Foto : GastransGradnja kraka gasovoda "Turski tok" kroz Srbiju\nPredsednik Rusije Vladimir Putin izjavio je danas da će Srbija biti obezbeđena gasom.\nNa pitanje da li se može smanjiti isporuka gasa ako se prekine tranzit kroz Ukrajinu, Putin je ponovio da je Rusija spremna da očuva taj tranzit.\n„Nadam se da je to početak pregovora i da ćemo usaglasiti stavove. Što se tiče Srbije, ona će biti obezbeđena gasom“, rekao je Putin na konferenciji za medije nakon razgovora sa Aleksandrom Vučićem.\n„Razmatrali smo da li ćemo u skorije vreme moći da obezbedimo povećanje isporuka. Što se tiče tranzita preko ’Turskog toka‘, mi smo spremni, a srpski deo od granice Bugarske do Mađarske skoro je spreman, 90 odsto je već postavljeno i to je pitanje nekoliko nedelja. Ali ono što mi vidimo, bez obzira na molbe ruske strane da se obezbedi isporuka našeg gasa kroz Tursku i Bugarsku, vidimo da bugarska strana svesno odugovlači realizaciju projekta preko svoje teritorije“, upozorio je Putin i dodao da je to verovatno pod pritiskom sa strane.\n„Videćemo kako će se dalje razvijati ta situacija. Ako neće Bugari, naći ćemo druge na jugu Evrope“, rekao je Putin.\nVučić: Sa Putinom o gasu, ići će se i na nabavke iz Slovačke\nPredsednik Aleksandar Vučić izjavio je danas da je u razgovoru sa ruskim predsednikom Vladimirom Putinom u Sočiju u više navrata istakao značaj rešavanja gasnog problema za Srbiju, jer bi naša zemlja, ukoliko ne dođe do obnove sporazuma o tranzitu gasa između Rusije i Ukraijine, mogla da bude u problemu, ni kriva ni dužna.\nVučić je, nakon razgovora i zajedničke pres-konferencije sa Putinom, u izjavi srpskim medijima, rekao da je to problem za Srbiju, iako je praktično izgradila gasovod, zato što Bugari nisu, a 65 odsto u ukupnoj potrošnji gasa u Srbiji „ide“ na industrijsku proizvodnju, od koje živimo.\nZato će se, kaže, ići na zakazivanje nabavke novih količina ruskog gasa, ali sa teritorije druge evropske zemlje, Slovačke.\n„Tu ćemo ići dva miliona kubnih metara gasa na dnevnom nivou da rezervišemo, Rusi će ispuniti svoje, 6,1 milion dnevno, ali opet nam nedostaje tri-četiri miliona. Zato smo napunili i prepunili skladište u Banatskom dvoru, ali je potrebno da ga uvećamo u narednom periodu“, primetio je Vučić i dodao da su to životna pitanja.\nKako je rekao, zadovoljan je razgovorom sa Putinom, koji se vodio o svim temama, vrlo otvoreno i iskreno, te ponovio da je Rusija iskreni prijatelj Srbije, kao i Srbija Rusije.\nDodao je da je bilo reči i o saradnji sa RŽD-om, sa kojim radimo na modernizaciji srpskim pruga i izgradnji dispečarskog centra.\nVučić je naveo da postoje i nove različite inicijative u regionu, što bi Bugari da rade sa svojom nuklearkom.


Vesti, 18.04.2022, 10:00 AM\nMinistarstvo finansija Sjedinjenih Američkih Država povezalo je hakere koje podržava Severna Koreja sa velikom krađom kriptovaluta vrednom 615 miliona dolara od igrača popularne onlajn video igre Ronin Networka, Axie Infinity, koja se dogodila prošlog meseca. Igrači mogu zaraditi kriptovalute kroz igru ili trgujući svojim avatarima.\nMinistarstvo finansija SAD povezalo je adresu Ethereum novčanika koja je primila ukradenu digitalnu valutu sa južnokorejskim hakerima i sankcionisala sredstva dodavanjem adrese na listu Posebno označenih stranih državljana (SDN) Kancelarije za kontrolu strane imovine (OFAC). Sankcionisanjem adrese novčanika zabranjuje se američkim državljanima i pravnim licima da obavljaju transakcije sa njom kako hakeri ne bi mogli da unovče sredstva. Međutim, analiza firme Elliptic je pokazala da su hakeri do 14. aprila uspeli da operu 18% ukradene kriptovalute, što je oko 97 miliona dolara.\nSAD su ovaj incident, koji je verovatno jedan od najvećih koji je ikada pogodio kripto svet, povezale sa poznatom hakerskom grupom “Lazarus” (“Hidden Cobra”), za koju se veruje da je pod kontrolom glavnog obaveštajnog biroa Severne Koreje.\n„Kroz naše istrage uspeli smo da potvrdimo da su grupa Lazarus i APT38, sajber akteri povezani sa Severnom Korejom, odgovorni za krađu“, navodi se u saopštenju FBI. Krađa kriptovalute je druga najveća sajber krađa do sada.\nGrupa Lazarus je postala poznata 2014. godine nakon što su optuženi za hakovanje kompanije Sony Pictures i objavljivanje poverljivih podataka. Grupa je zahtevala da Sony povuče svoj film "Intervju", koji je tih dana trebalo da bude premijerno prikazan. Reč je satiričnoj komediji u kojoj glume Set Rogen i Džejms Franko, o zaveri CIA da ubije severnokorejskog lidera Kim Džong-Una.\nLazarus deluje u ime severnokorejskih strateških interesa, a krađe kriptovalute ove grupe beleže se od 2017. godine.\nAmerička Agencija za sajber bezbednosti i bezbednost infrastrukture (CISA) opisala je Lazarus kao sofisticiranu grupu koja je razvila i širom sveta primenjuje širok spektar malvera.\nKomisija Ujedinjenih nacija koja prati sankcije prema Severnoj Koreji optužila je Pjongjang da se sve više oslanja na nezakonite aktivnosti, uključujući sajber kriminal, i da koristi ukradena sredstva za podršku svojim nuklearnim i balističkim programima, kako bi ublažila efekte međunarodnih sankcija.\nSAD tvrde da hakerski program Severne Koreje datira od sredine 1990-ih i da je prerastao u jedinicu za sajber ratovanje koja ima 6.000 ljudi, poznatu kao Biro 121, koja deluje iz nekoliko zemalja, uključujući Belorusiju, Kinu, Indiju, Maleziju i Rusiju.\nKompanija Chainalysis saopštila je da su severnokorejski hakeri prošle godine ukrali digitalne valute u vrednosti od skoro 400 miliona dolara u najmanje sedam napada na platforme za kriptovalute i da je 2021. godina jedna od najuspešnijih godina za sajber kriminalce u izolovanoj Severnoj Koreji.


Najbolji osnovci upoznati sa radnim obavezama gradonačelnika - SandzakHaber.Net , Sandžačke Internet Novine !\nNaslovna Mladi Najbolji osnovci upoznati sa radnim obavezama gradonačelnika\nNajbolji osnovci upoznati sa radnim obavezama gradonačelnika\nOd HaberNews - 10. Oktobra 2013. 0 198 Podeli na Fejsbuku\ntweet Gradonačelnik Novog Pazara, dr Meho Mahmutović razgovarao je sa učenicima osnovnih škola, povodom aktuelne Dečje nedelje. Mahmutović se sa najmlađima sreo u svom kabinetu, a tokom satanka bilo je, obostrano, veoma interesantnih pitanja. Prvi čovek grada je odgovorio na svako od upućenih pitanja ali je gostima dao i nekoliko tema za razmišljanje. Predvođeni najboljima u generaciji, učenici su se uglavnom izjasnili kako bi jednog dana voleli da i sami vode ovaj grad, ističući kako je to težak i odgovoran zadatak. Kao pravi dobar domaćin, gradonačelnik Mahmutović je za goste odvojio ozbiljno vreme, poručivši ima da se ne stide činjenice da su najbojli u svom društvu, te da u svemu što rade daju svoj maksimum. „ Ne treba da se oni koji su lideri u školi, u sportu i na takmičenjima, stide svojih uspeha. Naprotiv, najbolji moraju da se bore i izbore za to da im zajednica odaje priznanje. To je zapravo vraćanje pravih vrednosti na mesto koje im pripada. Zašto da ne stremimo ka tome da nas uvek i svuda uvek predstavljaju najuspešniji, kada je to jedan od sigurnih načina da Novi Pazar , uz zajedničko zalaganje svih nas, postane moderan, evropski grad“. Prema rečima direktorke organizacije „Prijatelji dece“ Farise Fetahović, susret je bio više nego zanimljiv, prijatan i spontan.\ntweet Prethodni tekstUkrajina ponudila proizvodnju prvog turskog avionaSledeći tekstHrvatska: Tužimo Srbiju za genocid, pa šta bude HaberNews\tPOVEZANE OBJAVEVIŠE OD AUTORA


Parlament Cipra glasovao za ukidanje sankcija EU protiv Rusije - Russia Beyond Croatia\nParlament Cipra glasovao za ukidanje sankcija EU protiv Rusije\nPrijedlog rezolucije su prije mjesec dana na glasovanje podnijeli zastupnici iz komunističke Progresivne stranke radnog naroda Cipra, koja je druga po veličini u parlamentu.\nParlament Cipra izglasao je rezoluciju o ukidanju sankcija Europske unije prema Rusiji, prenosi TASS.\nDokument su poduprla 33 zastupnika,17 ih se suzdržalo od glasovanja. Nitko nije glasao protiv rezolucije.\nParlament ovom rezolucijom apelira na vladu Cipra da se u okviru Europskog vijeća zalaže za ukidanje antiruskih sankcija. U dokumentu se također navodi da je neophodno stvoriti uvjete za ukidanje zabrane Rusije na uvoz robe s Cipra.\nKako se navodi u priopćenju, objavljenom na službenim stranicama političke organizacije, "sankcije koje je uvela EU su kontraproduktivne i nisu doprinijele rješavanju situacije u Ukrajini". "Umjesto toga, one imaju samo negativne političke i ekonomske posljedice kako po Rusiju, tako i po sve zemlje-članice EU", navodi se u priopćenju.\nInicijatori glasovanja pozivaju na normalizaciju odnosa s Rusijom i na obnavljanje ranijih trgovinskih i političkih veza između zemalja Europske unije i RF.\nRanije u četvrtak je priopćeno da će u domu predstavnika parlamenta Cipra biti održano glasovanje povodom rezolucije o ukidanju sankcija prema Rusiji. Prijedlog rezolucije su prije mjesec dana na glasovanje podnijeli zastupnici iz komunističke Progresivne stranke radnog naroda Cipra, koja je druga po veličini u parlamentu.\nrusija i eu sankcije rusija i cipar UKRATKO Rusija i EU


PočetnaVestiGlasilo režima svađa Zvezdu i Vidića - "Delije" šta kažete?!\nGlasilo režima svađa Zvezdu i Vidića – “Delije” šta kažete?!\nProrežimski “Informer”, juče je, očekivano, nastavio da brani lik i delo predsednika FS Srbije Slaviše Kokeze tekstom u kome neimenovani izvor iz Crvene zvezde tvrdi da je uprava kluba protiv Nemanje Vidića.\nNišta neuobičajeno za medij koji tako hvali predsednik Srbije da servira priču iz neimenovanog izvora. Taj “izvor” kaže:\nPonovljeno je što je već rekao potpredsednik FSS Marko Pantelić pre desetak dana kao odgovor bivšem saigraču uz čuveni dodatak koji svi Kokezini advokati pričaju “dođi Nemanja, zasuci rukave i pridruži nam se”. Neobičan poziv, ali tako “napredno srpski”.\nMeđutim, Zvezda je mnogo više od rukovodstva kluba, ona je milionska armija pristalica, za koje Ognjen Koroman tvrdi, da su protiv režima i stanja u fudbalu. Zato je na društvenim mrežama otvoreno pitao “delije”:\n– Je li to Vidić nepodoban i slični Vidiću jer razmišljaju svojom glavom? Je li nam Vidić nepodoban zato što će struka da se bavi fudbalom, a ne ulizice stranačke i nisko kvalifikovani sportski radnici? Je li nam Vidić nepodoban zato što neće dozvoliti da vrhovni vođa i stranački pripadnici vođe, kroje ko će da ispadne iz lige, a ko će da uđe u ligu i postavljaju i smenjuju selektore? Pitam navijače koji su održali klub kada je bio u najgoroj krizi pre 10 godina, pitam navijače koji su oslonac kluba i srpstva, je li Zvezda privatizovana od strane jednog čoveka? Ako jeste ,avite i nama jer ima nas koji volimo Zvezdu, ali nije nam javljeno da je postala privatna stranačka svojina jednog čoveka, odnosno da ima jednog vlasnika i potrčka Terzića da obavlja zadatak u klubu. Gde su “delije” naše, gde je bastion srpstva? Drage “delije”, uvek sam bio iskren i deo vas, zamolio bih vas da se izjasnite ko je vlasnik Zvezde?


Stevanović: Višak radnika u javnom sektoru\nŠef Kluba DNS-a u Narodnoj skupštini Republike Srpske Spomenka Stevanović rekla je da je javni sektor, tako i javna preduzeća, opterećen viškom radnika.\n"To je problem i u zajedničkim institucijama BiH, Federaciji BiH, ali i u okruženju", rekla je Stevanovićeva.\nOna je naglasila da je sve to posljedica stanja u realnom sektoru, odnosno uništavanja privrednog sektora u procesu privatizacije.\n"Lošiji oblik privatizacije nismo mogli da izaberemo", ocijenila je Stevanovićeva i konstatovala da je većina kupovala preduzeća zbog objekata, a ne da bi nastavili proizvodnju i razvoj.\nPoslanik SNSD-a Igor Žunić rekao je da su nakon izbora u javnim preduzećima postavljan kadar po političkoj osnovi, te da su to radile sve vlade i većine od nastanka Republike Srpske i da ne vjeruje da će u skorijoj budućnosti biti drugačije.\n"Onaj koji kaže da neće u uprave preduzeća postavljati ljude koje će politika odrediti - laže", rekao je Žunić tokom rasprave o interpelaciji za razmatarnje politike upravljanja javnim preduzećima u Srpskoj.\nOn smatra da priča o javnim preduzećima mora obuhvatati prošlost i sadašnjost, jer nijedno preduzeće ne može ostati imuno sve što se dešavalo od trenutka kada je nastalo do danas.\nŽunić je rekao da neće podržati nikoga ko ne radi dobro svoj posao i da menadžer koji ne radi dobro treba da napusti tu poziciju i da je prepusti nekome ko može bolje da radi.\nPoslanik PDP-a Branislav Borenović rekao je da se stručnost ne može ocjenjivati isključivo po stranačkoj pripadnosti.\nOn je naglasio da nije dobra situacija u javnim preduzećima i da je isključiva nadležnost Republike u njihovom upravljanju.\n"Nema ljutnje ako kažemo da je stanje u "Željeznicama" lošije, ako kažemo da su obaveze u sistemu elektroprivrede mnogo veće", rekao je Borenović i dodao da je riječ o zvaničnim podacima, iako ne najnovijim.\nOn je istakao da Vlada nije ispunila cilj da od javnih preduzeća uspostavi profitabilne subjekte, te da su vidljiva samo kreditna zaduženja.\nPoslanik Socijalističke partije Zdenka Gojković podsjetila je da su se u godini kada je formirana aktuelna Vlada desile katastrofalne poplave i da su za sanaciju štete bila potrebna ogromna sredstva, kao i da je posljednjih godina za dobijanje određenih finansija bilo blokada sa nivoa BiH.\nOna je istakla da su, uprkos tome, pokrenuti određeni reformski procesi i da su vidljivi pozitivni pomaci, iako situacija nije idealna.\nGojkovićeva je navela da je evidentan konstantan rast BDP-a, zatim industrijske proizvodnje, koja je prošle godine veća za 1,4 odsto, a najviše u oblasti prerađivačke industrije.\nOna je naglasila da je rastao i broj zaposlenih u Srpskoj, da su penzije redovne, kao i da je povoljan spoljnotrgovinski odnos u kojem raste izvoz u odnosu na uvoz.\nNa zahtjev Kluba SDS-a data je pauza od pola sata, a nakon toga slijedi redovna pauza do 17.00 časova.


"UMOR SE NEĆE VIDETI" Simić poziva navijače na "Marakanu" pred meč sa Spartakom iz Subotice\nFudbaler Crvene zvezde Veljko Simić izjavio je da će ekipa spremno dočekati duel protiv Spartaka iz Subotice i da se umor sigurno neće osetiti.\n- Navijači će uživati u jednoj zaista kvalitetnoj utakmici, sastaju se dve evropske ekipe i smatram da to dosta govori o kvalitetu. Subotička ekipa zaslužuje svako poštovanje za pobedu nad Spartom iz Praga, zaista su zabeležili odlican rezultat. Temeljno ćemo se pripremiti za taj meč, kao što uvek i radimo, kako bismo nadigrali odličnu ekipu Spartaka - rekao je Simić.\nOn je dodao i da se pored gustog rasporeda umor u igri crveno-belih neće primetiti.\n- Oni će imati nešto manje vremena od nas da se odmore, ali za našu ekipu mogu da tvrdim da se umor sigurno neće videti na terenu. Imamo popriličan broj igrača, konstantno smo u rotaciji i dočekaćemo utakmicu sveži. Pokazujemo iz meča u meč da stručni štab može podjednako da računa na svakog igrača - kazao je Simić.\nKada je reč o revanšu trećeg kola kvalifikacija za Ligu šampiona protiv Spartaka iz Trnave, koji sledi samo 48 sati kasnije, Simić ističe da ne može ništa da obeća, ali da će dati sve na terenu kako bi se zabeležila pobeda.\n- Svi smo svesni važnosti utakmice i spremni smo da se borimo do poslednje sekunde kako bismo ostvarili svoj cilj i doneli radost našim navijačima - zaključio je Simić.\nUtakmica četvrtog kola Superlige Srbije između Crvene zvezde i Spartaka igra se u nedelju od 19 sati na stadionu "Rajko Mitić".


Gerontološki centar u Obrenovcu obišli su danas pomoćnica ministra za rad, boračka i socijalna pitanja Suzana Mišić i delegacija Japana koju je predvodila Kaori Kono, supruga ministra spoljnih poslova te zemlje.\nAmbasada Japana je nakon poplava 2014. pomogla centru donacijom za nabavku opreme, a s obzirom da je ta ustanova pretrpela velike gubitke u opremi zbog poplava. Osim resornog ministarstva od velike je pomoći tada bila i donacija ambasade Japana koja je bila vredna devet miliona, a od tog su novca nabavljeni oprema u kuhinji i vešeraju.\nKroz te je prostorije Suzana Mišić provela delegaciju Japana, nakon čega su razgovarali sa korisnicima ove ustanove.\n"Japan je prijateljska zemlja i izuzetno nam je drago što je delegacija tokom posete Srbiji izdvojila vreme da poseti ovu ustanovu. Nakon katastrofalnih poplava koje su zadesile Obrenovac 2014. godine Japan nam je pomogao u renoviranju ustanove koja je izuzetno važna za naše korisnike, kojih u ovom trenutku ima 340", rekla je Mišić.\nOna je dodala da ministar Zoran Đorđević ulaže maksimalne napore kako bi uslovi boravka i rada u svim ustanovama u sistemu socijalne zaštite bili podignuti na viši nivo.\nPenzionerima u Rumi URUČENI VITAMINI Kisić Tepavčević i Đerlek: Najstariji pokazali najviše discipline tokom pandemije


Sutra promena vlasti u Smederevskoj Palanci - Kurir\nSutra promena vlasti u Smederevskoj Palanci\n17:17, 08.08.2012. 6\nDemokratska stranka je posle majskih izbora formirala opštinsku vlast sa SPS, ali je u međuvremenu odlučila da izađe iz te koalicije i 26. jula potpisala koalicioni sporazum o formiranju odborničke većine sa SNS, SPO i DSS\nSMEDEREVSKA PALANKA - Sednica skupštine opštine Smederevska Palanka, na kojoj će biti razrešeni dosadašnji i izabrani novi organi lokalne samouprave, biće održana sutra, saopšteno je iz kabineta predsednika opštine.\nDemokratska stranka je posle majskih izbora formirala opštinsku vlast sa Socijalističkom partijom Srbije, ali je u međuvremenu odlučila da izađe iz te koalicije i 26. jula potpisala koalicioni sporazum o formiranju odborničke većine sa Srpskom naprednom strankom, Srpskim pokretom obnove i Demokratskom strankom Srbije.\nNa dnevnom redu sutrašnje sednice lokalnog parlamenta, koji ima 49 odbornika, naći će se dve tačke dnevnog reda.\nPrva tačka je zahtev za smenu predsednika opštinskog parlamenta Slavoljuba Đurića iz SPS-a, na osnovu zahteva 29 odbornika iz redova DS, SNS i SPO.\nDruga tačka dnevnog reda je smena predsednika opštine Radoslava Milojičića Kene iz DS-a, za šta je zahtev potpisalo 20 odbornika iz SPSa, URS-a Nove Srbije i pojedini poslanici iz DSS i SNS.\nAktuelnu vlast u Smederevskoj Palanci čini koalicija koju predvode Demokratska stranka i Socijalistička partija Srbije, koje su na čelu opštine bile i tokom čitavog prethodnog mandata.\nNavodeći razloge za napuštanje koalicije sa socijalistima, DS je navela da su "nestabilni odnosi uticali na funkcionisanje lokalne samouprave", a takvu odluku podržali su i viši stranački organi.\nPredsednik opštine i prvi čovek palanačkih demokrata Radoslav Milojičić Kena izjavio je da su posle formiranja lokalne vlasti, nakon majskih izbora, socijalisti "ucenjivali" i njih i Srpsku naprednu stranku zbog čega je opštinski odbor DS raskinuo koaliciju sa socijalistima i odlučio se za saradnju sa SNS-om.\nPredsednik vlade Srbije i lider SPS-a Ivica Dačić boravio je 29. jula u selu Ratare u blizini Smederevske Palanke i tada je najavio da će i u toj opštini nova vlast biti formirana po republičkom modelu. Nakon toga, lokalni socijalisti su najavili da od SNS očekuju da raskine koalicioni sporazum sa Demokratskom strankom i okrene se njima.\nIz lokalnog odbora SNS-a, Tanjugu je rečeno da oni ostaju pri sporazumu koji su 26. jula potpisali sa Demokratskom strankom.\n(FOTO) PROMENA: Voditeljka Parova iznenadila novom bojom kose!


Ekumenska humanitarna organizacija (EHO) iz Novog Sada pokrenula je rad Svratišta za decu ulice pre više od dve godine. Ovaj dnevni centar predstavlja siguran prostor za decu koja su uključena u život i rad na ulici. U okviru Svratišta, oni mogu da zadovolje svoje osnovne potrebe: da se okupaju, jedu, obuku čistu odeću, kao i da dobiju psihosocijalnu podršku. Svakodnevno se organizuju različite preventivne, edukativne i kreativne radionice.\nUkoliko ste zainteresovani za sticanje novih znanja i veština i spremni ste da deo svog slobodnog vremena odvojite za rad sa decom i tako doprinesete pozitivnoj promeni u našoj sredini, pozivamo vas da se prijavite za obuku koja će biti održana tokom maja 2012. godine. Svi prijavljeni kandidati biće kontaktirani i pozvani na intervju sa psihologom nakon čega će biti odabrani kandidati koji će proći besplatnu obuku za vršnjačke edukatore koja će ih osposobiti za radioničarski rad sa decom i za rad u prostorijama Svratišta.


Meta oslobođen optužbe za korupciju\nVrhovni sud Albanije je danas oslobodio bivšeg premijer Iljira Metu optužbe za korupciju u vezi s tenderom za jednu hidroelektranu, izjavila je portparolka suda Ida Vodica.\nMeta je na čelu Socijalističkog pokreta za integraciju koji je deo vladajuće koalicije.\nTužilaštvo je tražilo dvogodišnju kaznu zatvora za Metu, optuživši ga da je, dok je bio zamenik premijera i ministar spoljnih poslova, pokušao da utiče na bivšeg ministra ekonomije Dritana Priftija u vezi s tenderom.\nPrifti je objavio video-snimak kojim to dokumentuje, a Meta rekao da je snimak falsifikovan i negirao da je loše postupao.\nMeta je zbog optužbi za koprupciju podneo ostavku prošle godine što je doprinelo političkoj krizi u Albaniji koja je kulminirala antivladinim demonstracijama u kojima su poginule četiri osobe.


Vulin: Srbija uskoro dobija dečijeg ombudsmana\nMinistar za rad, zapošljavanje, boračka i socijalna pitanja Aleksandar Vulin izjavio je danas, na Svetski dan deteta, da će Srbija uskoro dobiti dečijeg ombudsmana, instituciju koja će se baviti isključivo detetom, njegovim pravima i razvojem, navodeći da je Vlada Srbije u oktobru odvojila 9,94 milijarde dinara za pomoć porodicama sa decom.\nVulin je novinarima u Dečijem kulturnom centru rekao da će Vlada Srbije Savetu za dečiju zaštitu, koji je ponovo formiran 9. novembra, predložiti nacrt zakona o uspostavljanju dečijeg ombudsmana, te da očekuje da će brzo biti i pred Skupštinom Srbije.\n- Nadamo se da će Savet za zaštitu deteta prihvatiti naš nacrt i da će onda posle stručne rasprave vrlo brzo biti pred parlamentom - kaže Vulin.\nMinistar je rekao da se sva prava iz socijalne zaštite ali i populacione politike isplaćuju na vreme, i to upravo onima kojima je pomoć zaista potrebna.\n- Novac sam po sebi nije dovoljan, da jeste onda bi neke od najbogatijih zemalja, na primer skandinavske zemlje, imale demografsku eksploziju, Kao što znate i one se suočavaju sa belom kugom. Novac nije dovoljan, ali je potreban i 638.000 korisnika ovih prava u Srbiji mogu da kažu da država vodi računa o njima - navodi Vulin.\nGovoreći o problemu nasilja nad decom, ministar kaže da bi država morala aktivno da se umeša u rešavanje i tih problema, navodeći da je prošle godine u Srbiji prijavljeno 6.520 slučajeva nasilja nad decom, od fizičkog nasilja, preko zanemarivanja i psihičkog, ekonomskog i seksualnog nasilja.\nPrema njegovim rečima, 98 odsto nasilja nad decom vrši se u okviru biološke porodice, odnosno 98 odsto od 6.520 dečaka i devojčica koji su bili izloženi nekom od oblika nasilja, to nasilje su doživeli od svojih roditelja, braće i sestara, od onih koji su im najbliži.\n- Da bi i ovome, ne možemo reći stali na put, ali da bi se još efikasnije borili i protiv ovakvih slučajeva vlada Savetu za dečiju zaštitu koji je ponovo formiran 9. novembra predlaže nacrt zakona o uspostavljanju dečijeg ombudsmana - kaže Vulin.\nDodaje da dečiji ombudsman treba da bude institucija koja će se baviti isključivo detetom, njegovim pravom, razvojem, institucija koja će pomagati ostalim državnim organima da bolje i efikasnije koriste državne resurse, ali i da upozori kada negde grešimo.\nMinistar Vulin je sa direktorkom Kancelarije za ljudska i manjinska prava Suzanom Paunović prisustvovao multimedijalnoj interaktivnoj radionici povodom Svetskog dana deteta koji se ove godine obeležava pod sloganom ''Svako dete ima pravo da...''.\nSvetski dan dece\nMihajlović: Razvijenost društva se meri time koliko svako dete ima uslova za rast u sigurnom okruženju\nItalijan Spera imenovan za ombudsmana Suda za zločine na KIM


Nema razgovora sa socijalistima i naprednjacima – DnevniZurnal\nNema razgovora sa socijalistima i naprednjacima\nby admin 05/02/2022, 05:17 1.5k Views\nPredsednica Srpske stranke Zavetnici Milica Đurđević Stamenkovski izjavila je da sa Socijalističkom partijom Srbije (SPS) neće biti razgovora o predizbornoj koaliciji i da će Zavetnici na predstojeće izbore izaći samostalno.\nĐurđević Stamenkovski je kazala da Zavetnici neće ući u postizbornu koaliciju ni sa Srpskom naprednom strankom (SNS).\n„Konačna odluka o izlasku na izbore biće doneta na skupštini stranke u nedelju. Svi naši odbori su predložili da Zavetnici na izbore izađu samostalno, a da ja budem noslilac parlamentarne liste i kandidat za predsednika Srbije“, navela je ona.\nNa pitanje da li je isključena mogućnost da Zavetnici i SPS nastupe zajedno na izborima, Đurđević Stamenkovski je rekla da se o tome uopšte nije razgovaralo.\n“Poštujem određene principe SPS-a, pre svega kada je u pitanju Kosovo i Metohija, ali među nama ipak postoje nepremostive razlike da bismo pravili predizbornu koaliciju”, istakla je predsednica Zavetnika.\nUpitana da li postoji mogućnost da Zavetnici posle izbora udju u koaliciju sa SNS, Đurđević Stamenkovski je kazala da je SNS jedna specifična, takozvana „catch-all“ partija koja nema jasnu ideološku i političku poziciju.\n“U redovima SNS-a se nalaze ljudi od Nataše Jovanović do Zorane Mihajlović. U tako širokom opsegu zaista ne možemo prepoznati partiju s kojom možemo da razgovaramo o formiranju vlade. Moj odgovor na vaše pitanje je ne, ali u svakom slučaju postoje neke druge stranke s kojima ćemo posle izbora razgovarati o formiranju vlasti. Zavetnici neće biti ničija ikebana ili prikolica”, objasnila je ona.\nNa pitanje da li će i kome Zavetnici dati podršku u eventualnom drugom krugu predsedničkih izbora, ukoliko ona ne bude među dva kandidata, Đurđević Stamenkovski je rekla da će u tom slučaju pozvati svoje pristalice da glasaju po sopstvenoj savesti.\n“Ukoliko se ne izborim za drugi krug, neću pozvati birače da glasaju za bilo koga od ta dva kandidata, već da odluku donesu sami. Istraživanja pokazuju da, kao kandidat državotvorne stranke, imam najveće šanse za ulazak u drugi krug”, navela je ona.\nNaglasila je da je neophodno da na predstojećim izborima dodje do promene vlasti, jer je “aktuelna vlast privatizovala državu”.\n“Kadrovi ove vlasti, širom Srbije, stekli su utisak da država pripada samo njima i da je ovo njihova privatna svojina, a da smo svi mi ostali zapravo gosti u njihovoj kući. Oni smatraju da bi mi trebalo da budemo zahvalni što su nas uopšte primili u kuću. Kada dodje do takve atmosfere u društvu, apsolutno je neophodno da dođe do promene vlasti i korenitih promena”, istakla je Đurđević Stamenkovski.\nPrema mom dubokom uverenju, dodala je, vlast nije promenjena 2012. godine, nego su samo promenjene partijske knjižice.\n“Mi danas po dubini imamo apsolutno iste kadrove koji Srbiju vode još od 2000. godine. Zbog toga nećemo davati legitimitet kozmetičkim promenama posle aprilskih izbora. Zavetnici će ući u vladu samo ako budu u situaciju da podnesu odgovornost za formiranje zdravog sistema u državi”, kazala je ona.\nOcenila je da neće “olako” doći do promene vlasti, jer to “sprečavaju i pojedine opozicione stranke koje su dozvolile promenu Ustava na referendumu”, ali da će doći do prekompozicije političke scene koja će vrlo brzo postati osnova za promenu vlasti.\nNa pitanje da li će na predstojećim izborima biti manje apstinenata medju biračima nego ranije, predsednica Zavetnika je kazala da je cilj SNS-a da na izbore izadje što manje glasača.\n“Mnogo ljudi na prethodnim izborima nije izlazilo na izbore ne zato što su apstinirali od Srbije, nego od ponuđene političke scene koja nije ulivala poverenje. Vlast će učiniti sve da se izlaznost smanji, ali naša kampanja će posebno biti usmerena ka apstinentima, naročito ka damama i majkama koje manje prate politiku”, rekla je predsednica Zavetnika.\nIstakla je da vlastima ne odgovara da izlaznost na izborima bude veća od 3,2 miliona glasača.\n“Ne smemo dozvoliti da opozicioni birači ne izađu na birališta. Na izbore bi trebalo da izađu svi glasači bez obzira na politički sud, jer postoji opasnost da neko drugi u njihovo ime glasa. Opozicija će kontrolorima pokriti sva biračka mesta kako bi sprečili bilo kakvu krađu glasova”, zaključila je predsednica Srpske stranke Zavetnici Milica Đurđević Stamenkovski.\nOd početka godine 13 femicida u Srbiji\nby admin 19/05/2022, 04:18\nby admin 19/05/2022, 03:42


Dačić: Ekološki protesti imaju podršku iz inostranstva - Politika - Dnevni list Danas\nPočetna » Vesti » Politika » Dačić: Ekološki protesti imaju podršku iz inostranstva\nPredsednik Skupštine Srbije Ivica Dačić izjavio je danas da građanski ekološki protesti imaju „logističku i finasijsku podršku iz inostranstva“ i da su najave blokade saobraćajnica „protivustavne i protivzakonite“.\nDačić je za Televiziju B92 rekao i da među onima koji protestvuju ima ljudi koji nisu ekolozi već su, kako je rekao, „političari koji koriste“ one koji su iskreno zabrinuti zbog ekologije.\n„Ubeđen sam da 99 odsto organizatora tog protesta ne zna ništa o ekologiji“, rekao je Dačić i dodao da policija ima instrukcije državnog vrha da, kako je rekao , „ne reaguje na provokacije“.\nUkazao je da organizatori sutrašnjeg protesta najavljuju, ne blokadu „nekog seoskog puta“, već vitalnih saobraćajnica i u Beogradu.\n„Mislim da je to veoma opasno i ovde je jasno da protesti imaju logistički finasijsku podršku iz inostransva“, rekao je Dačić i dodao da veliki broj učesnika protestvuje protiv Aleksandra Vučića, a ne zbog ekologije.\nDačić je rekao i da je ekologija veoma značajna tema i da niko od toga ne beži i dodao da o tome „treba razgovarati na mestima koja su za to predvidjena“.\nblokada putevaekološki protestiIvica DačićBeograd


Beograd/Banjaluka, 22. april 2021.\nPredsednik Republike Srbije Aleksandar Vučić poručio je danas u Banjaluci da je budućnost Srbije i Republike Srpske (RS) u zajedničkom radu i miru i da je za bolji život građana najvažnije da se razvijaju ekonomski odnosi, uz očuvanje mira i stabilnosti.\nVučić je na zajedničkoj konferenciji za novinare sa srpskim članom i predsedavajućim Predsedništvu BiH Miloradom Dodikom i predsednicom Republike Srpske Željkom Cvijanović rekao da je na sednici Visokog saveta za saradnju Republike Srbije i Republike Srpske saslušao sve o političkoj situaciji u Republici Srpskoj i Bosni i Hercegovini.\nZa nas je važno da pokušamo da, čuvajući mir i stabilnost, razvijamo ekonomije, kako bi se građanima obezbedila drugačija i bolja budućnost, poručio je predsednik Srbije.\nPrema njegovim rečima, važno je da ljudi u Srpskoj i Srbiji mogu da vide da će imati posao, da će njihova deca moći da opstanu na ognjištima i da će imati budućnost.\nNe treba da budemo ophrvani brigama od pre 25-30 godina, već da znamo da je mir budućnost i da je zajednički rad budućnost, naglasio je Vučić.\nOn je ukazao na to da je BiH za Srbiju treća izvozna destinacija, a u trgovinskoj razmeni ukupno sedmi partner - uz Nemačku, Italiju, Rusiju, Kinu, Mađarsku i Rumuniju.\nBiH je veoma važan partner za nas i verujem da trgovinska razmena u 2021. godini može da bude značajno veća nego u 2020. godini, kada je zbog korone zabeležen pad od 11 odsto, u momentu kad smo dostigli razmenu od dve milijarde evra, rekao je predsednik Srbije.\nSrpski član i predsedavajući Predsedništvu BiH Milorad Dodik izjavio je da Republika Srpska danas ima najznačajniju posetu iz Srbije - posetu državnog vrha koji predvodi predsednik Aleksandar Vučić.\nDodik je podsetio na to da se saradnja Republike Srpske i Srbije odvija u okviru Sporazuma o specijalnim vezama, što je utvrđeno i Dejtonskim mirovnim sporazumom i istakao da je ovo je najbolji period Republike Srpske zahvaljujući predsedniku Srbije Aleksandru Vučiću i njegovom timu, a Srpska može da se pohvali mnogim veoma važnim planiranim projektima.\nDodik je napomenuo da ni ovog puta nije propustio priliku da Vučića upozna sa situacijom u Republici Srpskoj i BiH.\nOn je rekao da je sarađivao i sa prethodnim vlastima u Beogradu, ali da Srbija i predsednik Aleksandar Vučić najbolje vode računa o Republici Srpskoj.\nDelegacija Republike Srbije, koju predvodi predsednik Aleksandar Vučić, u poseti je Banjaluci, gde će sa predstavnicima Republike Srpske razgovarati o realizaciji značajnih projekata.\nVučiću će ovom prilikom na svečanoj akademiji povodom obeležavanja Dana grada biti uručen ključ Grada Banjaluke sa Poveljom počasnog građanina.\nU delegaciji Srbije nalazi se i predsednica Vlade Ana Brnabić, predsednik Narodne skupštine Ivica Dačić i ministar finansija Siniša Mali.\nDačić će se u Banjaluci odvojeno sastati sa predsednikom Narodne skupštine Republike Srpske Nedeljkom Čubrilovićem, dok će Brnabić razgovarati sa premijerom Republike Srpske Radovanom Viškovićem.


Infostan sprema opomene pred utuženje za 40 hiljada svojih dužnika - www.lobi-info.rs\nMarija K. 26. avgusta 2020., 10:21 6.5k Views\nJKP “Infostan tehnologije” do nedavno je svojim dužnicima davalo mogućnost da sklope ugovor u reprogramu duga, ali samo 17 hiljada korisnika je iskoristilo tu priliku.\nSada su spremni da pošalju opomene pred utuženje na 40 hiljada adresa onih korisnika koji imaju dugovanja za komunalne usluge ovog preduzeća.\nIako je planirano da krajem avgusta 2020. pošaljemo korisnicima opomene pred utuženje, preduzeće razmatra da dodatno zaštiti svoje korisnike zbog epidemije virusa kovid 19 i odloži slanje opomena za još jedan mesec. Na taj način bi sugrađanima bio obezbeđen dodatni period za plaćanje zaostalih obaveza – kažu u “Infostanu”.\nKako navode, broj sugrađana koji je iskoristio reprogram duga je mali jer bilo je čak 150 hiljada dužnika koji su na ovaj način mogli da reše svoja dugovanja.\nPodsećamo, zbog pandemije korona virusa, rok za potpisivanje ugovora o reprogramu dva puta je produžen i trajao je sve do avgusta ove godine.\nPrethodna objava Niko nije nadležan za čistoču na šetalištu Vizelj, zato moramo biti odgovorniji\nSledeća objava Zbog najavljenih radova danas bez struje sugrađani u Krnjači i Kotežu\nNiko nije nadležan za čistoču na šetalištu Vizelj, zato moramo biti odgovorniji


Američki predsednik zatražio od svetskih lidera da prihvate slobodno tržište i trgovinu\nAmerički predsednik Džordž Buš je zatražio od svetskih lidera da prihvate slobodno tržište i trgovinu i pomognu da se svet izbavi iz sadašnje ekonomske krize. Buš se obratio liderima država pacifičkog pojasa, na samitu Azijsko-pacifičke regionalne saradnje u peruanskoj prestonici Limi.\nAmerički predsednik je istakao da su tri važne sile ekonomskog rasta slobodna tržišta, slobodna trgovina i slobodni narodi. On je rekao da najveću opasnost za napredak predstavlja preveliki upliv države na tržišta, mada je priznao da postoje trenuci u kojima je intervencija bitna. Predsednik je hvalio koristi od sporazuma o slobodnoj trgovini i istakao da svetski lideri moraju da nastave da ukidaju globalne barijere.\nSamit u Peruu je poslednji zvanični put predsednika Buša u inostranstvo, pre odlaska iz Bele kuće u januaru. On se danas sastao sa kanadskim premijerom Stivenom Harperom, a do kraja dana treba da se sastane i sa japanskim premijerom Taroom Asoom, južnokorejskim predsednikom Liem Mjung-bakom i ruskim predsednikom Dmitrijem Medvedevom.


Могући сукоби руских и америчких тенкова у Сирији\nMogući sukobi ruskih i američkih tenkova u Siriji\nAmerički „abrams“, koje su oteli borci Islamske države, imaju male šanse da se suprotstave ruskim tenkovima T-90. Američka vozila zaostaju po karakteristikama za ruskim, a neophodna im je i stalna materijalno-tehnička podrška, piše list „Nešenel interest“.\nRuska vojna tehnika u Siriji može da uništi tenkove M1A1 „abrams“ koje su oteli borci organizacije Islamska država, ocenjuje ovaj list.\nRanije su zapadni mediji preneli da je Rusija u Siriju uputila nekoliko tenkova T-90 „vladimir“. Verovatnoća sukoba ruskih vozila sa otetim američkim tenkovima relativno je mala, ali se ne može u potpunosti isključiti. Teroristi su uspeli ne samo da unište tenkove M1A1 SA „abrams“ iračke vojske, nego i da ih preotmu i da počnu da ih koriste. Sada se ova vozila nalaze na teritoriji Iraka, ali se može očekivati i da budu prebačeni u Siriju, navedeno je u članku.\nU slučaju sukoba „abramsi“ najverovatnije ne bi bili na visini zadatka. Pre svega, tenkovima Islamske države upravljaju amateri, bez specijalne pripreme i umeća da rukovode takvom vojnom tehnikom. Ruskim T-90 upravljaju profesionalni vojnici sa razrađenom taktikom. „Abramsi“ su projektovani za ispunjavanje svoje funkcije u sastavu regularnih vojnih snaga, ali borci Islamske države mogu da upravljaju samo pojedinačnim vozilima — formiranje oklopnih tenkovskih jedinica i vođenje borbenih dejstava u takvom formatu zahteva veliku utreniranost kojom vladaju ruski i američki vojnici, piše „Nešenel interest“.\nPored toga, izvozna verzija M1A1 „abrams“ koju su Amerikanci isporučili Iraku nije opremljena oklopom od osiromašenog uranijuma, kao ni kompleksom dinamičke zaštite, dok su ruski tenkovi zaštićeni mnogo bolje. Vozila Ruske Federacije takođe imaju prednost jer imaju materijalno–tehničku podršku. „Abramsima“ su stalno potrebni rezervni delovi i municija, kao i gorivo koje vozila troše u velikim količinama.\nU slučaju sukoba T-90 i „abramsa“ prednost bi imala ruska vozila, uključujući profesionalizam vojnika koji njima upravljaju, zaključuje „Nešenel interest“.\nKakav bombastican naslov!Kao da je iz udruzenja ,.Sloboda,.Dr.Jeretic.Lako je vama iz Amerike i Kanade pisati sta ce ko kome da uradi.\nMislim da su na slici izraelski tenkovi\nDjuro ,a ciji bi bili nego Izraelski.Nego eto voze se kao kao kabadahije tamo.Dok nasi zavrsise u Hagu,oni vrse ratne zlocine i niko im nista ne moze.I nece moci.Mnogo su bogati a moc im je u zlatu,njihovim bankama,svima mogu sve da sruse a njima niko ne sme nista.Samo Engleze i Italijane ne smeju da diraju.


Izbori i korona: Kako će CoVid-19 pacijenti glasati na izborima u Beču?\nBečServisne vestiKako će CoVid-19 pacijenti glasati na izborima u Beču?\nIzbori u Beču održaće se 11. oktobra 2020. godine, a svi oni koji u tom periodu sumnjaju da su zaraženi ili su oboleli od korona virusa treba da se obrate „mobilnoj“ izbornoj komisiji.\nU Beču se trenutno više od 6.000 ljudi nalazi u izolaciji usled pandemije koronavirusa, a njihov broj raste. U nedelju 11. oktobra 2020. godine održaće se gradski i opštinski izbori u Beču, a svako ko je oboleo ili sumnja da je oboleo od CoVid-19, može se obratiti specijalnoj „mobilnoj“ izbornoj komisiji.\nSvako ko želi da iskoristi „mobilnu“ komisiju, mora da se prijavi najkasnije do subote veče pred izbore.\nKo se odluči da glasa na ovaj način neophodno je da ima i glasačke listiće. Poslednji rok za prijavu za glasačke listiće je petak u podne pred izbore.\nGlasačke listiće može podići bilo koja druga osoba sa ovlašćenjem. Ukoliko se desi da u subotu pred izbore neko oboli od CoVid-19 ili postoji sumnja na oboljenje, a ta osoba nije podnela zahtev za glasačke listiće prethodni dan, neće biti u mogućnosti da glasa. Ovakvi rokovi su predviđeni Pravilnikom o izborima i neće se menjati ni u vreme koronavirusa.\nglasanje grad beč gradonačelnik izbori korona virus život u beču


Kipar: Anastasiades pozvao Putina na intervenciju prema Turskoj\nKiparski predsjednik Nicos Anastasiades zatražio je intervenciju predsednika Ruske Federacije prema Turskoj, kako bi je uverio da okonča svoje nezakonite radnje i doprinese rešenju kiparskog pitanja, izjavio je portparol vlade Kyriakos Kousios.\nObraćajući se u četvrtak novinarima u Predsedničkoj palati, Kousios je rekao da je „predsednik Republike danas vodio dug telefonski razgovor sa predsednikom Ruske Federacije Vladimirom Putinom. Rasprava se odvijala u prijateljskoj atmosferi i trajala je više od 45 minuta.\nPredsednik Anastasiades zahvalio je predsedniku Putinu na dugogodišnjoj saradnji i podršci Ruske Federacije Republici Kipar, a posebno se pozvao na doprinos Ruske Federacije u izradi konačnog teksta poslednje rezolucije Saveta bezbednosti UN-a o obnavljanje mandata UNFICYP-a.\nPredsednik Kipra je predsednika Putina obavestio o nezakonitim radnjama Turske u Ekskluzivnoj ekonomskoj zoni Republike Kipar i o najnovijem NAVTEX obaveštenju, koje je izdala Turska, kao i o prisustvu istraživačkog broda Barbaros u EEZ Kipra.\nTakve akcije, naglasio je, zaoštravaju ionako naelekrisanu situaciju i kontraproduktivne su stvaranju čvrste klime za nastavak pregovora kako bi se postiglo sveobuhvatno rešenje kiparskog pitanja koje, kako je naglasio, predstavlja prioritet. Istovremeno, potvrdio je čvrstu opredeljenost za rešenje kiparskog pitanja nastavkom razgovora na temelju rezolucija UN-a.\nObjasnio je predsedniku Putinu da su tvrdnje Turske da deluje u kontekstu zaštite prava zajednice kiparskih Turaka neosnovane jer:\n-Turska osporava i zahteva 44% EEZ Republike Cipar, što očito utiče na prava zajednice kiparskih Turaka.\n-Republika Kipar je obezbedila prava zajednice kiparskih Turaka relevantnim zakonskim rešenjima, ali i predlozima samog predsednika Republike.\nPredsednik Kipra se osvrnuo na pitanje Famaguste i pretnje Turske otvaranjem i naseljavanjem ograđenog grada, kršeći relevantne rezolucije SB UN-a i pozvao na ruskog predsednika da interveniše smatrajući da bi takva intervencija bila katalitička i odmah bi donela rezultate.\nTakođe je pozvao ruskog predsednika da interveniše prema Turskoj, kako bi uverio ovu zemlju da prekine nezakonite radnje, a istovremeno je izrazio odlučnost da nastavi razgovore o pravednom, održivom i operativnom rešenju kiparskog pitanja.\nSa svoje strane, ruski predsednik je uveravao kiparskog kolegu da s velikom zabrinutošću prati situaciju u Istočnom Mediteranu i razvoj događaja u EEZ Republike Kipar, naglašavajući da se Rusija uvek zalaže za rešavanje sporova pregovorima na principima međunarodnog prava.\nObećao je da će intervenisati prema turskom predsedniku Erdoganu kako bi se ublažila kriza, ali i da će se uključiti u kreativni dijalog za rešavanje kiparskog pitanja.\nNaglasio je da je posebno zadovoljan stavom predsednika Anastasiadesa i njegovom spremnošću da ponovo pokrene pregovore, kao i predlozima za zaštitu prava kiparskih Turaka, obećavši da će to preneti Erdoganu.\nPored toga, ruski predsednik je izrazio nadu da će se aviolinija Kipar – Rusija ponovo aktivirati.\nOsvrnuo se i na Rezoluciju Predstavničkog doma koja je osudila postojanje i delovanje nefašističkih i neonacističkih pokreta u Europi, izrazivši zadovoljstvo tim pitanjem.\nPodsetio je da je ove godine obeleženo 60. godišnjica nezavisnosti Republike Kipar, a Rusija je bila jedna od prvih država koja ju je priznala. Takođe je rekao da će u Rusiji biti održan niz događaja po tom pitanju.\nTokom razgovora sa predsjednikom Republike Kipar, rekao je da je sretan što su uprkos poteškoćama koje su nastale zbog pandemije ministarstva dveju zemalja nastavile sarađivati. Međutim, mere su nažalost uticale na trgovinsku saradnju, što je rezultiralo značajnim smanjenjem trgovinske razmene u prva četiri meseca godine. Stoga je predsednik Putin predložio sastanak Međuvladine komisije za ekonomsku suradnju Rusija-Kipar što je pre moguće i zatražio da predsednik Anastasiadesa imenuje kiparskog kopredsednika. Predsednik Anastasiades je izjavio da će to učiniti odmah.\nSrdačno se zahvalio istovremeno izrazivši veliku zahvalnost na pomoći i pomoći Republike Kipar za vraćanje ruskih državljana tokom pandemije.\nPredsednik Putin obavestio je predsednika Republike da će ministar spoljnih poslova Ruske Federacije Sergej Lavrov otputovati na Kipar 8. septembra radi detaljnijeg pregleda događaja i zajedničkih odluka o akcijama za obezbeđenje mira i stabilnosti u Istočnom Mediteranu.\nPredsednik Putin pozvao je predsednika Anastasiadisa da poseti Rusiju i održe razgovore čim to uslovi dozvole. Predsjednik Anastasiades prihvatio je poziv.\nPredsednik Republike izrazio je predsedniku Putinu želju Republike Kipar da i dalje ima izvanredne odnose sa Ruskom Federacijom, koji se neprestano nadograđuju, a predsednik Putin pozdravio je ovu izjavu i potvrdio da će Ruska Federacija raditi u ovom pravcu“. / ibna


Treći Dunavski forum krajem oktobra u Beogradu i Novom Sadu | Energetski portal Srbije\n10.09. 2014 Svet\nOd 27. do 29. oktobra 2014. godine u Beogradu i Novom Sadu biće održan treći po redu „Dunavski Biznis Forum“.\nPrvog dana foruma biće organizovan koktel dobrodošlice u Beogradu u hotelu „Crown Plaza“, svečana plenarna sednica „Dunavska strategija – pozitivna iskustva i očekivanja“, a zatim i dodela nagrade „Dunavski cvet“. Takođe će biti održana i dva panela od kojih je jedan posvećen biznisu, a drugi održivom razvoju „Održivi razvoj: energetika, vodni resursi i zelena industrija“.\nDrugi dan foruma održaće se u Rektoratu Univerziteta u Novom Sadu. Organizovana je plenarna sednica „Saradnja regiona – imperativ razvoja“, kao i dva panela posvećena Dunavu i ženama u biznisu.\nTrećeg dana foruma održaće se plenarna sednica „Razvoj društva znanja“, a zatim i paneli „Nove tehnologije, inovativnost, kreativnost – nova radna mesta“ i „Mladi lideri – osposobljavanje i zapošljavanje“.\nOvaj forum posvećen je sprovođenju Dunavske strategije, a učestvovaće veliki broj stručnjaka, predstavnika regulatornih tela i kompanija.\nDunavska strategija usvojena je 2010. godine, a neki od prioriteta su jačanje zemalja dunavskog sliva, podsticanje održive energije, zaštita životne sredine dunavskog regiona, obnavljanje i održavanje kvaliteta voda itd.


“Južni vetar“ već pet dana puni bioskopsku salu - KruševacGrad\nNakon rekordne posete bioskopske publike prilikom prikazivanja filma „Toma“, kamera našeg fotoaparata zabeležila je ponovo nesvakidašnju sliku – dugačke redove pred bioskopskom dvoranom pred projekciju filma „Južni vetar 2 – ubrzanje“. Prethodnih dana su sva sedišta u bioskopu Kruševac ponovo rasprodata.\nOdavno sala bioskopa Kruševac nije imala toliko posetilaca, čak i uz sve kovid mere koje su broj sedišta prepolovile na 150 po projekciji. Kao nekada – ljubitelji filmske umetnosti strpljivo čekaju pred vratima bioskopa nakon što su na vreme obezbedili mesto. Slika koju je započeo film „Toma“ reditelja Dragana Bjelogrlića“, nastavila se kada je u Kruševac, kao i u druge velike filmske dvorane u Srbiji, stigao nastavak filma, a potom i serije „Južni vetar 2, ubrzanje“ reditelja Miloša Avramovića.\nDirektorka Kulturnog centra, Violeta Kaplarević rekla je za KruševacGrad da su sve projekcije pune u svim terminima, kao i da pozorišna dvorana, zbog kovid mera, raspolaže sa po 75 mesta u partenu i na galeriji. Kaplatrevićka je, gostujući na lokalnim televizijama izjavila da je prethodno film „Toma“ za oko mesec dana prikazivanja videlo 9206 posetilaca.\nBioskopska turneja „Južnog vetra“ tek je uhvatila zamah. U Kruševcu se prikazuje od 6. novembra, istovremeno ovaj film gledaju ljubitelji filma u svim većim gradovima Srbije. Očekuje se da će ekipa Južnog vetra uživo podzraviti i pokloniti se svojoj publici u Kruševcu 14. novembra.\nInače, film Južni vetar 2: Ubrzanje je srpski kriminalistički film reditelja Miloša Avramovića, po scenariju Petra Mihajlovića i Avramovića. Nastavak je filma Južni Vetar iz 2018. i istoimene TV serije iz 2020. godine.\nSnimanje filma počelo je u avgustu prošle godine u Knjaževcu i trajalo je pet nedelja u istočnoj Srbiji, oko dve nedelje u Beogradu i u Hrvatskoj. Premijerno je prikazan 19. jula na Filmskom festivalu u Puli, a prvu projekciju u Srbiji imao je početkom novembra u Kombank dvorani. Sada je u bioskopima širom Srbije, uključujući i naš grad.\nIzložba „Mali format ULUPUDS-a“ od večeras u Legatu\n05.05.2022 0 159\n04.04.2022 0 239\n07.03.2022 0 202\n02.03.2022 0 189\n19. maja 2022., 23:22


STARTUP LiVE po prvi put u Beogradu – Personal magazin\nPrva medjunarodna konferencija posvecena mladim preduzetnicima STARTUP LiVE Belgrade odrzace se od 20. do 22. aprila 2012. godine u prostorijama Privredne komore Beograda. Cilj ove konferencije je da se podstakne…\nPrva medjunarodna konferencija posvecena mladim preduzetnicima STARTUP LiVE Belgrade odrzace se od 20. do 22. aprila 2012. godine u prostorijama Privredne komore Beograda. Cilj ove konferencije je da se podstakne preduzetnistvo u Srbiji i da se okupe i povezu inovativni i kreativni ljudi razlicitih profesionalnih profila. Dogadjaj se realizuje u saradnji sa organizacijom STARTeurope iz Beca, koja se vec nekoliko godina bavi organizovanjem slicnih dogadjaja u Austriji i drugim zemljama regiona.\nTrodnevna konferencija je namenjena svim ljudima koji imaju zanimljiv, perspektivan i inovativan projekat, a nedostaje im neki segment da bi taj projekat unapredili, dovrsili i realizovali. Ucesnici ce moci da predstave svoje ideje i projekte potencijalnim investitorima i saradnicima, kao i da dobiju savete od pazljivo biranih stranih i domacih mentora ciji je zadatak da motivisu i usmere timove kako bi njihov projekat ostvario svoj maksimalni profesionalni i komercijalni potencijal.\nTokom tri dana takmicice se 20 najzanimljivijih projekata prijavljenih preko Web sajta www.startuplive.in/belgrade/1/ a oni koju udju u finale ce imati priliku da svoje ideje predstave pred publikom i strucnim zirijem. Projekti koji osvoje najvise pozitivnih reakcija zirija, mentora i publike dobice priliku da se predstave i na regionalnim dogadjajima i tako prikupe jos vise sredstava i dodju do finalne realizacije projekta koji su osmislili.\nSTARTUP LiVE dogadjaji se odrzavaju u preko 14 gradova sirom Evrope (Hamburg, Bec, Atina, Porto, Prag…) i već cetiri godine okupljaju veliki broj preduzetnika, investitora i strucnjaka iz razlicitih oblasti privrede. Do sada je uspesno realizovan veliki broj startup projekata koji su proizasli kao rezultat ucestvovanja na ovim dogadjajima.\nOrganizacija STARTeurope, od koje je potekla sama ideja podrske startup projektima, osnovana je 2009. godine u Becu od strane mladih vizionara, preduzetnika i istomisljenika sa znanjem i iskustvom u oblasti ekonomije i tehnike. Vodjeni istom idejom, oni su zeleli da izadju iz postojecih kalupa, podstaknu razvoj preduzetnickog razmisljanja i time premoste jaz izmedju razlicitih oblasti. Nakon samo dve godine, organizacija STARTeurope je ostvarila saradnju sa brojnim velikim korporacijama, firmama, institucijama i organizacijama i postala lider u organizovanju dogadjaja u oblasti preduzetnistva.\nSTARTUP LiVE po prvi put u Beogradu was last modified: March 22nd, 2012 by Redakcija\n1000 hakerskih napada dnevno na sistem uprave atomske bezbednosti SAD


Kafana Triada (Medaković) - Rezervacije na 063 33 33 44 | Beograd Noću\nKafana Triada (Medaković)\nFolk / Ciganska\nKafana Triada nalazi se u Mokroluška 174, ovo je veoma lepo mesto za sve poklonike ciganske muzike. Kafana Triada će raditi od srede do nedelje i svojim gostima pružiti najbolju moguću zabavu koja se oslanja na principe pesme, igre i uživanja. Ciganska muzika ima posebnu emociju, koja sa sobom nosi jedan određeni vreo i primamljiv temperament u kom će svi gosti fantastične kafane Triada moći maksimalno da uživaju. U kafani Triada u kojoj može da se veseli 120 ljudi i to od 22h do 5 ujutru moći ćete da čujete i prijemčive folk note, tako da će se za svačiji ukus naći po neka pesma. Kafana Triada veoma lepo koketira sa svim svojim gostima i to na najvišem mogućem nivou, reč je o mestu sa kog nikada nećete poželeti da odete jer vas ovde čeka zabava koja je dobitna kombinacija za sva vaša čula i uz koju nećete sesti do poslednjeg takta.\nKafana Triada je jedno veselo i lepo uređeno mesto, gde će svi poklonici dobrog zvuka moći da pronađu sve što im je potrebno za dobru i kvalitetnu zabavu, reč je o kafani koja brižno neguje svoje goste i u kojoj su vaše želje imperativ kojim se osnivači ovog lepog i vedrog kafanskog prostora rukovode kada je u pitanju nivo usluge i kvalitet kreiranja repertoara koji nikada ne može da omane. Kafana Triada je osnovana da osluškuje sva vaša kafanska maštanja, na ovom mestu moći ćete da doživite pravi smisao kafane i kroz lepe i emotivne ciganske note preživite različite kafanske sudbine koje će vaše veselje učiniti lepšim i boljim.\nKafana Triada ima enterijer koji će prijati vašim čulima i koji se savršeno uklapa sa kafanskom atmosferom koja je u kafani Triada veoma uzavrela i privlačna. Svirači koji su u ovoj kafani zaduženi za dobro raspoloženje, tačno znaju kako da vam se približe i kako da vas ganu, to su muzički znalci koji kafanski život drže u malom prstu i zbog kojih ćete poželeti da se na ovo mesto, mesto odličnog provoda koje se zove kafana Triada vraćate sa osmehom i zagrejani za najbolji provod jer on na ovom mestu nikako ne može da izostane.\nOdlicna rakija kod njih\nMapa - Kafana Triada (Medaković)


Rekonstrukcija košarkaškog terena “Balerina” – Radio Galaxy – 89.3MHz\nGradska opština Lazarevac na zahtev velikog broja korisnika košarkaškog terena, među Lazarevčanima poznatijeg kao “Balerina”, izašla je u susret i obezbedila sredstva za potpunu rekonstrukciju istog.\n“Sa ovog terena su ponikli mnogi asovi iz naše sredine i neizmerno sam srećan što je GO Lazarevac rekonstruisala ovaj teren na zadovoljstvo pre svega naših najmlađih sugrađana koji žele da se bave košarkom, ali i rekreativaca i nekih bivših igrača koji u letnjim mesecima ovde provode vreme”, rekao je predsednik opštine Lazarevac, Bojan Sinđelić i dodao da je rekonstrukcija ovog terena dokaz da opštinsko rukovodstvo brine o mladima i podstiče ih na bavljenje sportom.\nPored mališana, ovaj teren koristi i veliki broj starijih sugrađana naše opštine, rekao je državni sekretar u Ministarstvu državne uprave i lokalne samouprave, Bojan Stević i dodao da će se rekonstrukcijom ovog terena upotpuniti sportski kompleks u sklopu stadiona “Kolubara”. Ostaje još da se dovrši grb Košarkaškog kluba “Kolubara” na samoj podlozi.\nStević je istakao da su ulaganja u sport i omladinu od velikog značaja za naš grad i razvitak opštine. Ovaj objekat jedan je od ukupno 49 objekata za koje je GO Lazarevac u prethodnom periodu, izdvojila sredstva za obnovu ili izgradnju. On je pozvao sve sugrađane, mališane i sportiste da koriste ovaj teren u punom kapacitetu, ali pre svega da ga čuvaju.\nTeren je opremljen najsavremenijom podlogom za ovakav tip košarkaškog terena, koja se koristi u Evropi i svetu i ima desetogodišnju garanciju.


Obradović za N1: Kolege iz opozicije dobro znaju ko jedini može da pobedi Vučića\nVesti Autor:Nikola Kojić14. dec. 202107:45165 komentara\n„Spreman sam da povučem svoju kandidaturu ukoliko dođe do dogovora opozicije o zajedničkom kandidatu, ali nema ni takvih razgovora, a kamoli dogovora“, kaže u razgovoru za portal N1 predsednik Srpskog pokreta Dveri Boško Obradović, odgovarajući na pitanje da li bi stranka koju predvodi mogla da podrži nekog drugog predsedničkog kandidata.\n„Odluka Glavnog odbora Dveri glasi da ću ja biti naš predsednički kandidat u slučaju da nema dogovora unutar opozicije. Problem je što u redovima ostalih kolega iz bojkot opozicije nema Zorana Đinđića koji je bio spreman da se povuče u stranu i istakne Vojislava Koštunicu za predsedničkog kandidata jer je dobro znao da samo dokazani patriota može da pobedi Miloševića. Isti je slučaj danas i sa Vučićem i to znaju moje kolege u opoziciji, ali ne idu Đinđićevim putem“, ocenjuje lider Dveri.\nObradović: Formiranje Patriotskog bloka vest godine na srpskoj političkoj sceni\n12. dec. 2021 20\nDveri predlažu „džentlmenski sporazum o nenapadanju“ među kolonama u opoziciji\nStamatović: Moguće okupljanje patriotskih opcija, jer su sve na ivici cenzusa\n13. dec. 2021 60\nObradović napominje da „nikakvog razgovora i dogovora sa liderima opozicije i nekadašnjeg bojkot bloka nema još od gašenja Saveza za Srbiju pre godinu i po dana“.\n„To i jeste čudno: zašto je ugašen Savez za Srbiju koji je bio na čelu uspešne kampanje bojkota, posebno u Beogradu gde je na prošlogodišnje izbore izašlo manje od 35 odsto birača? Umesto da to bude povod da se traže vanredni gradski izbori u Beogradu i smena nelegitimne gradske vlasti na čelu sa Goranom Vesićem, insistiralo se na ukidanju Saveza za Srbiju da bi se danas tražilo nekakvo novo ujedinjenje u jednu kolonu, ali bez Dveri“, podvlači Obradović.\nSagovornik portala N1 tvrdi da je u više navrata bezuspešno pokušavao da dobije odgovor na to pitanje.\n„Priznaćete da to nije logično ako vam je stalo do jedinstva opozicije, izuzev ako cilj nije bio upravo eliminisanje Dveri kao narasle političke snage koja je postala prevelika konkurencija unutar Saveza. Ili ako nekome nisu zasmetale one dve tačke programa Saveza za Srbiju koje su jasno definisale Kosovo i Metohiju kao sastavni deo Srbije“, pita se Obradović.\nOpozicione kolone da budu iste na svim nivoima izbora\nGovoreći o mogućnosti da partije koje su činile Savez za Srbiju zajednički nastupe na lokalnim izborima u Beogradu bez obzira na to kakav će dogovor biti postignut na republičkom nivou, prvi čovek Dveri ističe da je „pametnije da se na sve nivoe izbora ide na isti način i da se glasači ne zbunjuju“.\n„Ako je to jedna opoziciona kolona onda je jedna kolona na svim nivoima, a ako je više kolona onda to važi takođe za sve nivoe izbora i birači imaju jasnu ideološku ponudu“, smatra Obradović.\nNa pitanje mogu li ideološke i programske razlike između opozicionih partija biti stavljene u drugi plan prilikom postizanja dogovora o izbornom nastupu, Obradović odgovara da je „ključno da sarađujemo u borbi za smenu vlasti, ali i kompletnog korumpiranog političkog i pravosudnog sistema, bez obzira u koliko opozicionih kolona izlazimo na izbore“.\n„Uzor imamo u crnogorskom modelu od prošle godine kada je tamošnja opozicija izašla na izbore u tri različite ideološke kolone i pobedila režim Mila Đukanovića. Samo je važno da nema međusobnog napadanja i da svi pozivamo građane da izađu na izbore i glasaju protiv Vučićeve vlasti, a za onu opozicionu kolonu koja im je ideološki najbliža. Takođe sam predložio formiranje zajedničkog izbornog štaba, koji bi se suprotstavio svakom obliku potencijalne izborne krađe“, naglašava Obradović.\nKomentarišući izjavu lidera Stranke slobode i pravde, Narodne stranke, Demokratske stranke i još nekoliko stranaka, pokreta i sindikata da su „rešili da prave široki savez, a ne kolonu“, lider Dveri podseća da je Savez za Srbiju bio savez, a ne kolona jer je uključivao ideološki različite političke opcije, kao i „nas koji nikada nismo bili na vlasti“.\n„Dogovor između tri lidera nekadašnje jedinstvene DS je ipak samo obnova DS i zajednička kolona bivšeg režima. U tome nema ništa sporno i postoje birači koji to podržavaju, kao što postoje birači koji nisu za sadašnju vlast, ali nisu ni za povratak na staro, a kojima se obraćaju Dveri kao treći put na srpskoj političkoj sceni. Glupo i nepošteno bi bilo da se kolege samoproglase jedinom opozicijom i pokušaju da ostvare monopol na opoziciono delovanje negirajući sve druge, jer to nije realno i šteti zajedničkim interesima u borbi za smenu vlasti“, zaključuje Obradović, dodajući da se “Vučićeva vlast ne može pobediti bez Dveri i jednog patriotskog bloka glasača koji nisu za jednu kolonu i lidere bivše vlasti“.\nAleksandar VučićBoško ObradovićDveriizboriKandidaturaOpozicijaPredsednik Srbije


Carinski zakon - Član 24\nObaveza vođenja knjigovodstvene evidencije\nLica koja učestvuju ili su u vezi sa prometom robe i koja su dužna da vode knjigovodstvenu evidenciju u skladu sa zakonom, tu evidenciju, isprave i ostala sredstva za čuvanje podataka mora da vodi na takav način da su prava i obaveze datog lica u vezi sa izvozom i uvozom robe kao i podaci o uvoznim i izvoznim dažbinama u svakom trenutku jasni i precizni.\nPodatak sačuvan na medijumu za čuvanje podataka može se preneti i sačuvati na drugom medijumu za čuvanje podataka, pod uslovom da se podatak prenosi na takav način da ostane precizan i potpun, kao i da je raspoloživ tokom čitavog perioda za koji se podatak čuva.\nLica, koja su u skladu sa carinskim propisima dužna da vode evidenciju, moraju da je vode na takav način da obezbede pristup podacima o izvoznim, uvoznim i ostalim dažbinama, kao i da obezbede pristup ostaloj evidenciji iz stava 1. ovog člana.\nCarinske isprave smatraju se evidencijom na koju se odnose obaveze iz stava 3. ovog člana.\nEvidencija se vodi, organizuje i čuva tako da je dostupna carinskom organu radi kontrole. Lica koja su zadužena za vođenje evidencije dužna su da obezbede neophodnu pomoć carinskom organu, kao i neophodan uvid u strukturu, organizaciju i način rada računovodstvenog sistema lica iz stava 1. ovog člana.


Ako muž dozvoli, žena može da radi @ Cafe.ba\nAko muž dozvoli, žena može da radi\nPARIZ, Ako ste žena i tražite posao, u čak 15 zemalja svijeta moraćete da imate pisanu potvrdu supruga koji vam daje dopuštenje da radite.\nSuprugova potvrda da smijete da radite potrebna vam je u Siriji, Kamerunu, Nigeriji, Mauritaniji, Gabonu, na Zapadnoj obali i u području Gaze, Demokratskoj Republici Kongo, Boliviji, Gvineji, Iranu, Kuvajtu, Jordanu, Sudanu i Ujedinjenim Arapskim Emiratima, pokazalo je istraživanje Svjetske banke.\nIstraživanje je pokazalo još jedan zanimljiv podatak: 79 država ima neki oblik restrikcije vezan za poslove koje žene mogu da rade, a još je zanimljivije da u Rusiji postoji čak 456 zanimanja koja su ženama zabranjena. Između ostalih vodoinstalaterka, upravljačica poljoprivrednim strojevima, instalaterka antenskih sastava i slično.\n“Mnoga društva su se razvila, ukidajući ukorijenjene oblike diskriminacije žena. Ali još mnogo toga treba da se uradi”, rekao je predsjednik Svjetske banke Džim Jong Kim, predstavljajući izvještaj o jednakosti polova u poslovnom svijetu.\nU izvještaju se dodaje i to da su najopsežnije zabrane koje se tiču zaposlenja žena zabilježene u istočnoj Evropi i centralnoj Aziji, prenosi Frans pres.\nFrancuz dao bogatstvo za ukleto ostrvo\nGreškom uveli popust pa izgubili 60.000 evra